Serbu KL Year End Sale Fest Di PWTC Hujung Minggu Ini & Bawa Pulang Mercedez!

Jika anda berada di Kuala Lumpur pada hari ini sehingga Ahad, inilah antara festival yang wajib anda serbu. KL YES FEST 2015 bakal berlangsung di PWTC bermula 18 Disember sehinggalah 20 Disember ini dan dibuka dari pukul 8 pagi sehingga 12 malam.

Kami sendiri dapat rasakan, pagi esok orang sudah beratur panjang di pintu masuk. Tak percaya? Anda boleh lihat sendiri video di bawah.

Jika anda fikirkan semula, anda boleh lakukan penjimatan berkali ganda di festival ini. Ini kerana di festival sebeginilah produk berjenama akan memberikan harga promosi yang anda tidak akan dapat pada kebanyakan waktu lain.

Bukan itu sahaja, dengan penjimatan yang anda lakukan, anda mampu menang RM1000 untuk 10 orang atau sebuah Mercedez Benz SLK 200 hanya dengan berbelanja serendah RM197 di mana-mana booth festival di bawah jenama Mood Republik.

Isi borang dan penyertaan anda adalah sah daripada YES 2015 ini sehinggalah YES 2016. Orang kata, jika tak cuba, kita tak tahu.

Pelik kenapa ramai orang beratur? Mana tidaknya, ada 297 jenama paling dikehendaki dalam negara ada di festival ini. Anda sebut saja, Naelofar, Sincerely by Us Shawls, Jubah Souq, Cala Qisya, Sugarscarf, Radiusite, Fynn Jamal RTW, Furby & Sugar, Tudung People, Rina Salleh dan banyak lagi. Malah selebriti yang punya jenama sendiri seperti Siti Nordiana, Nora Danish, Emma Maembong dan juga Johan akan turut hadir pada festival tersebut.

Sebelum terlupa, ada 50,000 goodie bag percuma disediakan, itu pun bagi mereka yang datang awal saja jadi janganlah lepaskan peluang anda untuk turut sama dapatkan goodie bag yang beserta barangan eksklusif.

Jika anda ingin tahu, anda bukan saja berbelanja dan berjimat, malah dalam masa yang sama, usahawan juga bakal berinfak dari hasil jualan ke tabung Mood Republik Charity yang berjaya mengumpulkan lebih RM 800,000 yang akan diagihkan kepada lebih 50 badan badan amal di seluruh dunia.

Bab kemudahan jangan risau. Naik LRT pun mudah, parking kereta pun banyak, mahu keluar duit pun mesin ATM disediakan, masjid di dalam PWTC dibuka 24 jam dan tempat makan ala carte dan juga kafe ada di sana.

Nak tahu meriah ke tidak KL YES FEST oleh Mood Repbulik Ini? Tengoklah sendiri betapa meriahnya festival ini dan bayangkanlah penjimatan yang anda dapat lakukan nanti.

KL & LEMBAH KLANG DILANDA TSUNAMI 18,19,20 DISEMBER!..PWTC KENA SERBU ROMBONGAN KAK JEM & ABANG SAM NAK SHOPPING SAMPAI LEBAM 8PG-12MLM!..HARI INI ! WAJIB DATANG!!.Live update by @ammarkadir_artworks.FESTIVAL JUALAN AKHIR TAHUN TERBESAR ASIA!.CLEARANCE ALL ITEM MUST GO .LAUTAN #MRFANATIK, PENGUNJUNG DARI KOTA SINGA, BRUNEI, DAN SELURUH MALAYSIA BERHIMPUN DALAM TSUNAMI FESYEN KL YEAR END SALE FEST 2015 @ KL YES FEST 2015 DI PWTC KL JUMAAT SABTU & AHAD INI!.Lets follow ?.@moodrepublik@moodrepublik@moodrepublik.297 JENAMA PALING DIKEHENDAKI NEGARA BERENTAP DALAM MISI #HARGABERANIMATI !!!..Busana wanita, lelaki, kanak kanak, sepatu, kecantikan, aksesori & byk lagi!..DEBARAN kian TERASA ..KEMUNCAK kian MENGHAMPIRI ..SEMANGAT kian MEMBARA ..INI KALI LAH!.AWAN TSUNAMI TEMASYA FESYEN NO 1 MALAYSIA 2015 kini MELABUHKAN TIRAI di KUALA LUMPUR!..Tiada FESTIVAL lain yg punyai SENARAI lengkap MAHARAJA TOP BRANDS selain kami!..Tiada FESTIVAL lain punyai EXCITEMENT & value seperti kami MR!..Konsep nya cenggini..?????????????????.INGAT SHOPPINGINGAT YEAR END SALEINGAT LAH MOOD REPUBLIK ..PWTC 18 19 20 DEC 20158 Pagi ? 12 Malam..?????????????????.??? NAK DTG PWTC eh ? Lah tak perlu jauh jauh ! PWTC kan hall paling ekslusif & selesa di tengah tengah KL. Oh ya LRT { stesen PWTC } & KTM { stesen Putra } up to 12 AM..??? NAK goodies bags ada?Lah kan kami sediakan 50 000 goodie bags khas buat 50 000 yang pertama!.??? NAK KIRIM BARANG PADA PERSONAL SHOPPER ? OFFICIAL PS #MRSHOPPERS kan ada? Scroll di iklan sebelum ni. .??? NAK PARKING?Lah kan ada 3000 PARKING space di PWTC , Sunway Putra Mall dan Seri Pacific Hotel..??? NAK SOLAT ?Lah kan MASJID di dlm PWTC tu 24 HOURS.??? NAK MAKAN ?Lah kan ada cafe ala carte serta buffet di PWTC.??? Nak bawa keluar duit ATM ada ke? Lahh kan PWTC ada semuanya! Lengkap 6 ATM!..??? NAK MASUK kena bayar ke?MASUK ADALAH PERCUMA dik!..??? NAK MENANG MERCEDEZ BENZ SLK 200 ???? Shopping serendah RM 197 di mana mana booth sepanjang event berlangsung dan anda berpeluang memenangi SEBUAH KERETA & 10 x CASH NOTE RM 1000 !!!! * tertakluk kpd terma & syarat .Makanya?..SAVE THE DATESSAVE THE MONEYS.Siapa dtg komen SAYA DATANG!.Cecepat TAG rerakan comolot anda & SHARE sekarang!..


Erra Fazira Tidak Letak Harapan Dalam Hubungan Bersama Shahir AF

Masih berteka-teki dan tidak mahu memberi kata putus mengenai status hubungannya bersama Shahir AF, Erra Fazira hanya menyifatkan persahabatan di antara mereka berdua berjalan seperti biasa.

“Kalau nak bercakap mengenai hubungan kami, rasanya tak ada apa-apa yang boleh dikongsikan. Semuanya sama saja. Saya tidak mahu cakap mengenai kemungkinan kami akan berkahwin atau kerana hubungan kami sekarang seperti biasa saja”

“Bagi saya, kalau ada, adalah jika tidak, tidaklah. Saya tidak kisah dan tidak meletakkan apa-apa jangkaan dan harapan,” jelasnya kepada Harian Metro.

Gosip mula melanda pasangan ini apabila pasangan itu dilihat beberapa kali keluar bersama pada pertengahan tahun lalu. Bagaimanapun, Erra mahu pun Shahir tidak mahu mendedahkan status sebenar dakwaan tersebut selain Erra turut menyatakan bahawa mereka hanyalah kawan biasa saja. (rtky/s)


Ibu Zahirah MacWilson Dedah Punca Keretakan Rumah Tangga Di Instagram

Ibu kepada Zahirah MacWilson iaitu Maslinda Yusof baru-baru ini telah mendedahkan identiti sebenar wanita yang didakwa menjadi punca keretakan rumah tangganya malah wanita tersebut juga bergelar ustazah menurut Maslinda.

“Inilah agaknya contoh syaitan bertopengkan manusia. Seorang suri rumah tangga, isteri juga ibu kepada dua orang anak. Juga seorang ustazah yang selayaknya dihormati tetapi sebaliknya bagi ustazah yang saya maksudkan ini, melayan suami orang sehingga rumah tangga saya yang dibina 22 tahun hancur berkecai”

“Saya tidak meletakkan 100% kesalahan kepada ustazah ni saja sebab saya tahu bekas suami saya pun gatal orangnya tapi saya tidak sangka dan tidak faham perempuan yang bergelar ustazah yang mengajar kita ke jalan Allah boleh berperangai begini,” jelas Maslinda di Instagram.

Tambahnya lagi, wanita berkenaan sebelum ini sudah memohon maaf dan berjanji tidak mahu mengulangi perkara tersebut bersama bekas suaminya namun sehingga kini masih menghubungi Zainol. Malah, dakwanya kini wanita tersebut cuba menabur fitnah dengan menghantar mesej berkaitan Zahirah kepada Zainol tanpa usul perisa.

Maslinda dan Zainol telah mendirikan rumah tangga 22 tahun dan telah pun bercerai pada 9 November lalu. Pasangan ini mendapat empat orang anak termasuk pelakon Zahirah MacWilson. Sementara itu, menurut mStar Online, Zahirah sendiri enggan mengulas lanjut mengenai perkara berkenaan. (rtky/s)


Marsha Bakal Nikah Januari Tahun Hadapan?

Melalui perkongsian gambar kad jemputan perkahwinan daripada forum CARI, khabarnya pelakon Marsha Milan Londoh bakal menamatkan zaman bujangnya pada 8 Januari tahun hadapan.

Sehingga kini, tiada lagi kenyataan rasmi daripada empunya badan bagaimanapun rata-rata yang mengetahui perkara berkenaan mengucapkan tahniah berikutan perkahwinan itu.

Sebelum ini Marsha pernah menyatakan mengenai pendiriannya untuk tidak memberitahu semua perkara kepada pihak media berikutan dakwaan bahawa dia kini sudah memeluk agama Islam.

“Saya minta maaf, saya tidak dapat berkongsi sepenuhnya kepada semua. Apa pilihan hidup saya, siapa diri saya selepas ini dan siapa yang akan gembirakan saya, itu adalah hak saya”

“Bagi saya, setiap orang punyai privasi hidup masing-masing, malah saya juga perlu menghormati setiap hati dan perasaan sebelum membuat sebarang kenyataan,” jelasnya terdahulu. Apa pun, semoga ikatan yang bakal terjalin ini akan sentiasa membawa sinar bahagia kepada Marsha dan juga pasangan. (rtky/s)


Rumah Tangga Fatin Afeefa, Adam Shah Kini Bergolak?

Baru sahaja menimang cahaya mata pertama pada Jun lalu, baru-baru ini hati Fatin Afeefa telah terluka gara-gara mesej perbualan di antara suaminya dan wanita lain. Pelakon filem Tentang Bulan ini kemudiannya bertindak memuatnaik screenshot perbualan tersebut ke Instagram.

Melalui perbualan tersebut, dua individu tersebut dilihat sedang merancang untuk berjumpa namun pertemuan dibatalkan kerana hari telah lewat dan juga turut ada sebentuk love emoticon – yang pastinya mencetuskan perasaan terkejut dan marah jika anda buat dan isteri anda baca!

Bagaimanapun, Fatin telah memadam gambar tersebut. Selain itu, Fatin juga memuatnaik gambar kata-kata yang mungkin menggambarkan perasaannya ketika ini. Mungkin juga suami Fatin mempunyai penjelasan lanjut mengenai perkara berkenaan atau mungkin dia tertekan love emoticon itu, manalah kita tahu’kan?


Ibu Jejai Nafi Dirinya Punca Rumah Tangga Fasha Sandha Bergolak

Pelik juga apabila melihatkan komen dan juga mulut-mulut orang lain yang bercakap mengenai keretakan rumahtangga Fasha Sandha dan juga Jejai. Antara karakter utama yang terlibat pastinya Nora Danish. Malah baru-baru ini, ibu Jejai sendiri turut menjadi bahan kontroversi.

Baru-baru ini tersebar khabar angin mengenai status hubungan Fasha dan Jejai yang didakwa sudah pun bercerai dan ibu Jejai, Raja Noora dikatakan menjaja kisah tersebut. Namun ibu Jejai melalui muatnaik gambar di Instagram menafikan perkara tersebut.

Malah dia juga menyatakan bahawa perkara tersebut adalah fitnah dan kini sedang menyiasat perkara berkenaan selain akan mengheret penyebar fitnah kepada muka pengadilan.

Sehingga kini, Fasha Sandha sendiri masih enggan bersuara dan berkongsikan situasi sebenar tentang rumahtangganya. Apa pun, semoga Fasha dan keluarga tabah menghadapi dugaan yang mendatang. (rtky/s)


Adira AF Bakal Kahwin VIP, Jadi Isteri Kedua?

Perkongsian gambar Adira AF baru-baru ini di Instagram bersama seorang wanita bagaikan merungkai jawapan kepada persoalan siapakah wanita tersebut. Dakwa sumber kepada kami, khabarnya Adira bakal menjadi isteri kedua kepada seorang lelaki berpangkat Dato’.

Selain itu, perbualan di laman sosial Facebook juga seperti mengiyakan perkara tersebut. Apa yang menarik perhatian, isteri pertama kepada Dato’ itu juga kelihatan redha dan merestui perkara tersebut.

Jika benar apa disampaikan ini, pastinya ia sesuatu yang baik buat Adira dan semoga rumahtangga yang dibina bahagia hendaknya. Apa pun, Adira pastinya mempunyai jawapan yang sebenar mengenai perkara ini. (rtky/s)


Aeril, Wawa Zainal Tak Menyesal Kahwin Muda

Walaupun majlis perkahwinan Aeril Zafril dan juga isteri hanya diadakan doa selamat sahaja, kebahagiaan yang dikecapi pasangan ini membuatkan mereka semakin matang selain tidak pernah menyesal kerana berkahwin awal.

“Kami hanya mengumumkan kisah perkahwinan kami selepas setahun. Bayangkanlah… Memang saya tidak tahu perkara ini menimbulkan banyak kemarahan terutamanya beberapa pihak. Sebab itu saya dan Wawa memilih untuk tidak muncul di khalayak ramai selama beberapa ketika, ini bagi meredakan keadaan”

“Kini sudah empat tahun berlalu. Namun mengingati semula apa yang kami berdua lalui ia bagaikan jenaka pula. Memang kalau ikutkan, selepas setahun bercinta, saya kena yakinkan Wawa bahawa Aeril ini mampu untuk menjaganya”

“Walaupun dia pada mulanya seperti tidak percaya, namun, penerimaannya membuatkan saya lebih yakin untuk membimbing dirinya,” ceritanya kepada Utusan Online. Selain itu, Aeril juga menjelaskan bahawa tindakan mereka untuk tidak berbelanja besar untuk majlis perkahwinan adalah tindakan betul.

“Benar, kami pelakon tetapi berkahwin secara besar-besaran juga bukan sesuatu yang mampu kami lakukan ketika itu. Mujur isteri saya faham dan tidak menolak sekadar mengadakan majlis doa selamat sahaja”

“Saya yakin ramai pasangan yang berkahwin bersetuju bahawa selepas berkahwin kita lebih memerlukan wang. Mujur kami tidak membazir untuk majlis perkahwinan, malah dugaan awal juga hadir dengan kelahiran anak pertama kami Ahmad Fakhruddin Attar, 4. Ketika itu kami memerlukan wang yang banyak untuk urusan kelahiran dan perubatan,” katanya.

Jika diikutkan realiti, pasti ramai di luar sana yang setuju dengan kenyataan Aeril mengenai majlis perkahwinan dan survival selepas berkahwin adalah lebih penting. Apa pun, semoga pasangan ini akan terus kekal bahagia dan dilimpahkan rezeki. (rtky/s)


Shahrol Shiro Tamat Zaman Duda Tahun Hadapan, Belum Sedia Kenalkan Bakal Isteri

Pelawak dan juga penyampai radio, Shahrol Shiro menjelaskan dia merancang untuk menamatkan zaman dudanya pada tahun depan namun dalam masa yang sama belum bersedia mendedahkan identiti bakal isterinya itu.

“Insya-Allah, perancangan untuk berkahwin kalau tiada aral melintang pada tahun depan. Saya mungkin akan terus kahwin dan tiada majlis bertunang. Saya mengenali wanita tersebut sudah dua tahun dan kalau sampai masanya saya akan beritahu kepada umum,” jelasnya kepada mStar Online.

Tambah Shiro, dia mengambil masa yang lama untuk kembali mendirikan rumah tangga kerana masih trauma dengan dengan kisah silam namun turut berharap agar perkahwinannya kali ini akan kekal sehingga akhir hayat.

“Bukan senang menjalani kehidupan berumah tangga, secara jujurnya saya masih trauma dan berasa takut untuk melaluinya sekali lagi. Kalau boleh biarlah kali ini sampai ke akhir hayat,” katanya.

Shahrol telah pun bercerai kira-kira lapan tahun lalu iaitu selepas tiga tahun mereka mendirikan rumah tangga dan mereka dikurniakan anak lelaki Muhd Adam Danish, berusia tujuh tahun. (rtky/s)


Siti Nordiana Tak Serik Kahwin Lagi Namun Kini Belum Bersedia

Juara Gegar Vaganza musim ke-2 Siti Nordiana atau lebih mesra dengan panggilan Nana berkata, dia tidak serik untuk berkahwin lagi kerana jodoh adalah ketentuan Ilahi. Tetapi buat masa kini dia masih belum bersedia malah ingin mengembangkan dahulu kerjaya seni serta bisnes butiknya.

“Nana tak serik untuk berkahwin tetapi belum bersedia kerana buat masa sekarang biar Nana fokus terhadap kerjaya serta bisnes dahulu,” katanya yang ditemui di Majlis Sidang Media Anugerah MeleTOP Era 2016.

Tambahnya lagi, sekiranya dia ingin berkahwin dia perlukan seseorang lelaki yang boleh menerima serta menyayangi anaknya.

“Kalau nak kahwin kita tak tahu sekiranya bakal suami kita itu boleh menerima anak kita atau tidak. Nana juga risau sekiranya anak Nana terpinggir apabila sudah bersuami,” ujarnya. (rtky/h)


Neelofa Tenang Jawab Gosip, Mahu Jenama Tudung Dikenali Dunia

Bukan mudah untuk mencapai kejayaan yang dikecapi oleh Neelofa hari ini. Melalui laporan daripada BBC, jualan tudung jenama Nealofar mencecah RM50 juta, dua kali ganda dari jangkaan keluarga tersebut.

Bagaimanapun, di sebalik kejayaan jenama tudungnya yang mempunyai 700 pengedar sah termasuk di Singapura, Brunei, London, Australia, Belanda dan Amerika syarikat, Neelofa turut dihimpit kontroversi yang mengatakan dia adalah isteri ketiga orang kenamaan.

Menjelaskan persoalan tersebut di laman Instagram, rata-rata peminatnya memberi sokongan positif agar tidak menghiraukan kontroversi yang melanda tersebut. Boleh tahan juga ya gosip yang datang pun.

Jadi, terpulanglah kepada anda untuk mempercayai apa yang diakui oleh tuan badan sendiri atau mahu percaya khabar angin. Bak kata Neelofa, orang ramai sudah cukup bijak untuk menilai sendiri. (rtky/s)


Sekitar Majlis Malam Berinai Nad Zainal

Tahniah diucapkan kepada Nad Zainal dan juga pilihan hati yang bakal diijabkabulkan pada 18 Disember ini. Malam semalam telah berlangsung majlis berinai yang turut dihadiri oleh rakan-rakan terdekat pelakon tersebut.

Sebelum ini menerusi Berita Harian, Nad menyatakan bahawa dia dan juga Faliq akan mengenakan busana tradisional dan klasik selain turut mengadakan majlis pernikahan dan persandingan pada hari yang sama yang akan dihadiri oleh keluarga dan rakan terdekat.

“Majlis kahwin saya ini memang tak ada protokol. Hanya mahu meraikan tetamu yang hadir dan mengharapkan ia akan terpahat sebagai memori indah itu sudah cukup memadai. Tetamu yang datang dijamu makan dan kita sama-sama bergembira menikmati hari bersejarah kami,” jelasnya.

Semoga majlis pernikahan dan persandigan akan berjalan dengan lancar dan kami kongsikan beberapa keping gambar sepanjang majlis berinai yang turut dihadiri oleh Nabila Huda, Marsha Milan Londoh, Sharifah Sakinah dan ramai lagi rakan selebriti. Enjoice!


A Aida Sangkal Beli Gelaran Datuk

Tidak mahu dakwaan melulu dihalakan kepadanya, penerbit dan pelakon A Aida menyangkal dakwaan bahawa dia membeli gelaran Datuk yang diterimanya daripada Sultan Pahang, Sultan Ahmad Shah, pada malam Jumaat lalu.

“Saya tidak membeli gelaran Datuk ini dan saya tidak tahu ianya boleh beli atau tidak. Apa yang saya terima ini berikutan sumbangan amal selama ini yang dilakukan tanpa pengetahun orang ramai”

“Saya buka sekolah tahfiz atau bina surau tak perlu dihebohkan kepada media, atas perkara itu mungkin saya diberi pernganugerahan ini. Saya terima surat 16 November lalu tapi saya tidak hebohkan perkara ini kerana takut tidak jadi”

“Pada hari kejadian barulah saya beritahu kepada rakan-rakan terdekat. Sekarang pun saya tidak umumkan dimana-mana laman sosial, bukan kerana saya tidak menghargai tetapi saya tidak mahu dikatakan menunjuk-nunjuk,” jelasnya kepada mStar Online.

Tambah A Aida, dia berharap dengan penganugerahannya itu sedikit sebanyak memberi inspirasi kepada artis-artis lain untuk membina kerjaya yang lebih stabil. (rtky/s)


Kamal Adli Sifatkan Hubungan Bersama Emma Maembong Punyai Hikmah Tersendiri

Mengakui hubungan mereka dikecam sesetengah pihak, namun bagi Kamal Adli, rezekinya dilihat semakin melimpah sejak menjalin cinta dengan Emma Maembong dan menyifatkan perkara tersebut seabgai hikmah di sebalik perkara yang menimpanya.

“Sejak berkawan dengan Emma Maembong memang nama saya dihimpit kontroversi satu persatu, selain dikecam teruk di laman sosial dan digugurkan produksi dari sebuah filem. Walaupun agak tertekan dengan perkara itu, ada hikmah lain yang saya nampak iaitu rezeki saya tidak putus-putus”

“Saya sedar masih ramai yang tidak suka hubungan kami sebab itu juga saya kurang muat naik foto di laman sosial. Tapi disebabkan perkara itu juga mungkin membuatkan drama kami mendapat rating tinggi di HyppTV”

“Mereka tidak suka tetapi mahu juga menonton lakonan kami,” jelas Kamal kepada mStar Online. Selain itu, pelakon ini menyatakan bahawa dia belum mempunyai perancangan untuk membawa hubungan mereka ke peringkat seterusnya.

“Saya memang ingin berkahwin kerana umur pun sudah 29 tahun, tapi biarlah saya rasa betul-betul stabil dahulu. Buat masa ini belum ada perancangan apa-apa, Insya-Allah kalau ada jodoh tidak kemana,” katanya. (rtky/s)


Jamal Abdillah Akui Hanya Bergurau, Orang Ramai Salah Tafsir

Tidak mahu sesetengah pihak menghentam Nabil Ahmad selaku pengacara Gegar Vaganza baru-baru ini, Jamal Abdillah menyifatkan ramai yang salah sangka terhadap gurauan yang dibalasnya itu.

“Jangan terus hentam, Nabil hanya membuat kerja dia iaitu menghiburkan orang. Kita kena faham tugas dia bukan sesuatu yang mudah untuk buat orang ketawa dan terhibur. Dia hanya bergurau dan saya juga membalas kata-kata dia juga dengan gurauan”

“Bagaimanapun, oleh sebab ‘Jamal Abdillah’ ini bergurau dengan wajah yang serius, orang anggap saya marahkan Nabil. Sebenarnya, saya langsung tak marah, malah membalas kata-kata Nabil juga dengan niat untuk bergurau semata-mata”

“Nampaknya, orang kurang faham dengan apa yang saya ‘guraukan’ itu dan membuat tanggapan bahawa saya marahkan Nabil. Saya berharap dengan penjelasan ini, tidak membuatkan orang marahkan Nabil lagi,” jelasnya kepada Utusan Malaysia.

Pelbagai reaksi berbaur daripada peminat Nabil dan juga peminat Jamal Abdillah baru-baru ini sepatutnya tidak berpanjangan. Hairan juga kadang-kala tuan empunya badan tenang saja tapi peminat masing-masing macam mahu berperang – tapi di laman sosial sajalah beraninya pun. (rtky/s)


Betty Benafe, Suami Selamat Timang Anak Kedua

Tahniah kami ucapkan kepada pelakon Betty Banafe yang telah selamat melahirkan anak keduanya seberat 3.3 kilogram pada jam 3 pagi semalam di Hospital Pakar, Universiti Kebangsaan Malaysia (UKM), Bangi.

BACA: Betty Benafe Tidak Fikir Soal Kecantikan, Lebih Utamakan Soal Anak

Betty yang melahirkan anak secara normal itu berkongsikan berita gembira itu di laman sosial Instagramnya dengan penuh rasa syukur.

“Alhamdulillah proses kelahirannya sangat mudah dan lancar. Semuanya dipermudahkan. Nampaknya, Julia anak sulung saya sudah ada teman dan adik baharu. Tarikh hari ini (15.12.2015) juga sangat cantik untuk diingati”

“Harapnya, mereka akan berkawan baik, menyayangi di antara satu sama lain serta menjadi anak yang soleh serta solehah,” kongsi Betty. Betty berkahwin dengan Bruce Dargus pada 8 Disember 2012 dan kini anak sulungnya, Julia Claire Dargus, genap berusia dua tahun pada 1 Disember lalu. (rtky/s)


5 Perkara Wajib Untuk Anda Lakukan Jika Berada Di Bandar Ho Chi Minh

Ada orang lebih kenal bandar Ho Chi Minh dengan nama Saigon dan lawatan ke bandar paling pesat membangun di Vietnam ini tidak akan sah tanpa merasai lima pengalaman yang bakal kami senaraikan di bawah — penuh sejarah, pengalaman dan pastinya makanan sedap.

Kopi Vietnam punyai karakter tersendiri dan merupakan antara kopi yang popular di seluruh dunia. Dan di Ho Chi Minh, ianya boleh didapati di mana sahaja dan yang penting cukup murah. Black coffee dengan ais (ca phe da) berikan anda rasa yang kaya seperti coklat atau kegemaran kami kopi susu ais (ca phe sua da) yang jauh lebih sedap dari kopi dibeli di kedai kopi mahal, heh.

Atau senang cakap street food yang sememangnya menjadi buruan kami setiap kali ke luar negara kerana ianya lebih senang, murah dan rasa lebih dekat dengan orang tempatan. Di Ho Chi Minh, gerai menjual makanan tempatan memang terdapat di mana mana namun jika mahu cadangan dari kami cuba anda ke Van Kiep Street, Su Van Hanh Street atau Phan Van Han Street untuk merasai pengalaman merasai makanan temptan.

Dibina pada akhir 1880’an, gereja bersejarah ini merupakan peninggalan zaman penjahah Perancis yang masih utuh dengan binaan asal selain masih mengadakan upacara keagamaan setiap minggu. Pada mulanya ianya dikenali dengan nama Saigon Church namun ditukar kepada nama sekarang selepas patung Peaceful Notre Dame dibina pada tahun 1959. Siapa kata kami tidak boleh berikan maklumat sejarah berguna, HAHA!

Orang tempatan panggil aktiviti ini sebagai goi dau yang membawa maksud syampu dan ianya memang satu pengalaman yang tidak dapat dilupakan kerana ianya akan hadir dengan layanan khas lain seperti urutan kepala, cucian muka dan kepingan mentimun untuk kesegaran muka anda. Sesuai selepas seharian penat berjalan di luar.

Apalah kalau ke luar negara jika tidak membawa pulang sikit cenderahati untuk yang tersayang. Di pasar Ben Thanh ini, semua boleh anda cari termasuklah juga makanan tempatan dan ianya memang terletak di tengah tengah Ho Chi Minh. Bersesak dengan orang tempatan untuk membeli barang kesukaan anda memang pengalaman yang luar biasa.


Almy Nadia: Pelakon Baru Boleh Dikerah Dan Dibayar Rendah

Masih tidak habis-habis mengenai masalah berkaitan saiz badan, Almy Nadia menjelaskan bahawa dia kini bukan menolak tawaran berlakon, sebaliknya fizikal pelakon ini seolah-olah menjadi penghalang buat produksi memberi tawaran lakonan.

“Tipulah jika saya tidak rindu untuk berlakon semula setelah melahirkan anak. Masa mula-mula dahulu memang rindu, kemudian lepas bersalin ada satu masa saya rindu lagi untuk beraksi”

“Namun setelah beberapa bulan kemudian, masih tiada tawaran di samping terdengar pengarah bertanya sama ada badan saya sudah turun ke belum dan dalam masa sama saya sudah mula berniaga, jadi bagi saya, lebih baik saya teruskan berniaga”

“Rasanya bagi saya berniaga lebih seronok kerana tunggu berapa jam pun di gerai, masih boleh jual barang di samping berpuas hati apabila dapat memberi orang makan. Jika ditawarkan berlakon semula, saya perlu lihat juga pada bayaran,” jelasnya kepada Sinar Harian.

Selain itu, Almy juga mengatakan bahawa kebanyakan stesen TV memilih untuk mengambil pelakon baharu walaupun ada antara mereka dilihat tidak pandai untuk berlakon oleh kerana mereka boleh dibayar rendah.

“Pelakon baharu boleh dikerah dan dibayar rendah. Lagipun asal muka cantik dan hensem, mudah sahaja mereka berlakon. Berbanding ketika kami dahulu ada label tersendiri, jika seseorang artis mahu masuk slot yang best mestilah dibarisi pelakon popular dan terkenal”

“Jika artis itu tiada nama dan baharu, mereka tidak akan di pandang. Namun kini sangat berbeza asalkan ada rupa. Oleh itu, pelakon lama seperti saya sudah tidak dipandang produksi dan stesen TV,” ujarnya. (rtky/s)


Beego Akhirnya Terlepas Tuduhan Khalwat

Pelakon Beego dan dua rakannya dilepas dan dibebaskan tanpa dipanggil membela diri oleh Mahkamah Rendah Gombak Timur daripada pertuduhan berkhalwat dengan dua wanita di sebuah rumah, empat tahun lalu.

Hakim Syarie, Shaiful Azli Jamaludin memutuskan demikian terhadap Beego atau nama sebenarnya, Md Aszerul Nizam Abdullah, 35, pekerja swasta, Fikry Zainon, 35, dan Mohd Arsli Mior Atan Ahmad, 34, selepas mendapati pihak pendakwaan gagal membuktikan kes prima facie terhadap ketiga-tiga tertuduh.

Mereka didakwa berkhalwat dengan dua kenalan wanita mereka, Hadijah Mohamad Mokhar dan Azlina Yazit di Oakleaf Kondominium, Bukit Antarabangsa, Ampang di sini, pada 6 pagi, 23 Februari 2011.

Azlina dan Hadijah yang berusia awal 30-an mengaku bersalah pada Mei 2012 atas tuduhan itu dan masing-masing membayar denda berjumlah RM3,000 setiap seorang.

Pertuduhan dikemukakan mengikut Seksyen 20(1)(a) bagi lelaki dan Seksyen 20(1)(b) bagi perempuan, Enakmen Jenayah Syariah Selangor 1995 yang masing-masing memperuntukkan hukuman penjara maksimum dua tahun atau denda RM3,000 atau kedua-duanya. (rtky/s)


Fizo Omar Mohon Maaf Isu Kritik Penaja Gegar Vaganza

Baru-baru ini, ketika orang ramai dilanda demam Gegar Vaganza, Fizo Omar telah menyatakan rasa kurang senangnya dengan rancangan tersebut di laman Twitter namun perkara yang diluahkannya itu memakan dirinya kembali.

Bagaimanapun melalui akaun Instagramnya tidak lama selepas kenyataan tersebut dikeluarkan, Fizo meminta maaf dengan perkara tersebut selain mengucapkan tahniah kepada pemenang pertandingan tersebut.

“Sebelum itu saya memohon berbanyak kemaafan seandainya tweet saya malam tadi membuat ada pihak yang tidak selesa, namun sebenarnya ia tidak ada kaitan dengan mana-mana individu yang terlibat seperti yang telah di viralkan”

“Dengan rendah diri saya memohon kemafaan di atas kekhilafan ini,” jelasnya. Akibat daripada perkara tersebut, boleh tahan juga pelakon ini diserang kritikan di laman sosial tersebut. Mungkin juga tahun depan Fizo mahu menaja mana-mana pertandingan realiti televisyen, mungkin? (rtky/s)


Nad Zainal Jemput Azwan Kombos Ke Majlis Perkahwinan

Telah sedia maklum sebelum ini bahawa Azwan Kombos dan pelakon Nad Zainal pernah menjalinkan hubungan istimewa tetapi hubungan tersebut tidak kekal lama apabila hubungan itu putus di tengah jalan.

BACA: Azwan Kombos Nafi Ganggu Nad Zainal, Sudah Lama Tidak Berhubung

Dalam masa yang terdekat ini juga Nad Zainal telah mengumumkan akan melangsungkan perkahwinan dengan jejaka pilihannya dan turut menjemput bekas kekasihnya Azwan Kombos, untuk turut serta menghadiri majlis itu.

“Saya dijemput Nad melalui applikasi whatsapp untuk menghadiri majlis perkahwinannya nanti,” katanya yang ditemui di majlis tayangan filem Isteri Untuk Dijual.

Tambahnya lagi, dia akan datang ke majlis perkahwinan Nad Zainal sekiranya tidak mempunyai sebarang komitmen pekerjaan pada hari tersebut.

“Saya akan datang ke majlis perkahwinannya sekiranya saya mempunyai masa lapang. Lagipun saya sudah dijemput dan tidak baik untuk tidak menghadiri majlis perkahwinan seseorang itu,” katanya lagi.

Azwan turut mengucapkan tahniah kepada Nad Zainal serta pasangannya itu dan menjelaskan tidak mempunyai sebarang dendam ataupun masalah dengan Nad malah turut mendoakan kebahagiaan mereka berdua.

“Saya tidak ada dendam atau masalah dengan Nad, apa yang penting saya doakannya supaya bahagia,” tambahnya.

Azwan juga berkata, bakal melangsungkan perkahwinannya pada pertengahan tahun hadapan tetapi masih tidak mempunyai sebarang tarikh yang sesuai lagi.

“Insya Allah tahun depan tetapi tidak mempunyai tarikh yang spesifik lagi,” ulasnya. Sementara itu, Azwan Kombos turut bergandingan bersama Kamal Adli dan Nora Danish dalam filem terbaru berjudul ‘Isteri Untuk Dijual’ yang bakal ditayangkan di seluruh pawagam tanah air pada 24 Disember ini. (rtky/h)


Peminat Gegar Vaganza Kritik Jamal Abdillah Kerana Tidak Boleh Bergurau

Bermula daripada minggu pertama sehinggalah minggu terakhir, rata-rata jenaka Nabil Ahmad dan juga Jihan Muse selaku pengacara Gegar Vaganza musim kedua tidak pernah gagal membuatkan penonton ketawa namun perkara itu tidak terjadi kepada Jamal Abdillah.

UPDATE-1: Nabil menerusi tweet terbaru menyatakan perkara tersebut hanyalah gurauan semata-mata dan mahu orang ramai tidak mengaanggap perkara tersebut terlalu serius.

Menjelaskan pihak penganjur membayarnya dengan jumlah yang banya, Jamal Abdillah menyatakan bahawa dia tida ada masa untuk melayan jenaka Nabil malah perkara itu berlarutan beberapa kali walaupun Nabil sudah meminta maaf.

Berpunca daripada perkara tersebut, terdapat segelintir peminat rancangan realiti televisyen itu menyuarakan rasa tidak puas hati dengan sikapnya itu dan sekaligus menyatakan tidak menyokong penyanyi legenda berkenaan.

Tidak hanya menyatakan rasa tidak puas hati, ada yang memburukkan Jamal berkaitan zaman silamnya sebelum ini. Emosi betul peminat ya sampai habis kisah lama orang pun kembali dibuka. Bak kata Nabil minggu sebelum ini, mungkin juga itu semua sudah dirancang dan hanya mengikut skrip, mungkinlah. (rtky/s)


Cara Mudah Untuk Dapat Pelepasan Cukai Sehingga RM12,000

Setiap tahun pasti ramai yang akan berkata mereka membayar cukai terlalu banyak lebih lebih lagi pada tahun 2015 ini dengan pengenalan GST. Jadi, apa sahaja cara untuk menyimpan duit dan berjimat dari membayar cukai pastinya akan menjadi perhatian ramai.

Lebih lebih lagi jika anda boleh dapat pelepasan cukai sehingga RM12,000. Bagaimana caranya?

Sekarang adalah masa terbaik untuk menyimpan demi masa hadapan anak anak anda, ibu bapa dan ibu bapa angkat atau penjaga yang sah dari segi undang-undang yang menyimpan dalam akaun SSPN-i untuk manfaat anak diberi pelepasan sehingga maksima RM6,000.00 setahun dan ianya tertakluk kepada jumlah simpanan bersih tahun semasa;

Ibu bapa yang membuat taksiran berasingan dan telah membuka akaun simpanan SSPN-i berasingan atas anak yang sama diberikan pelepasan sehingga maksima RM6,000.00 seorang setahun bermakna anda berdua boleh mendapat pelepasan cukai sehingga RM12,000.

Ibu bapa yang membuat taksiran bersama dan telah membuka akaun simpanan SSPN-i berasingan diberi pelepasan sehingga maksima RM6,000.00 setahun namun individu yang menyimpan untuk diri sendiri tidak diberi pelepasan taksiran cukai.

Jangan risau jika anda masih belum berkeluarga, menerusi SSPN-i Plus jika anda menyimpan minima RM6,000 dan membuat bayaran premium tahun semasa kepada syarikat takaful sehingga RM6,000 pendeposit boleh menikmati tambahan pelepasan taksiran cukai pendapatan ke atas sumbangan takaful yang dibayar kepada pengendali takaful sebanyak RM6,000 atas peruntukkan insuran nyawa.

Itu dia dua jalan untuk anda berjimat dan menyimpan duit dari membayar cukai lebih dari sepatutnya. Siapa kata kita tidak mampu menyimpan duit sendiri di zaman sekarang? Maklumat lanjut anda boleh layari www.ptptn.gov.my. Jom!


Romie Dedah Sikap Sebenar Bekas Isteri

Jika sebelum ini kebanyakan cerita hubungan mereka hanya berpihak kepada bekas isteri Romie (suami Hanez Suraya) iaitu Liyana Manan, namun kali ini melalui Berita Harian, Romie menjelaskan perkara sebenar di sebalik dakwaan bekas isterinya itu.

Menurut Romie, ketika perpisahan merkea, satu perjanjian bertulis telah menjelaskan bahawa anak sulung di bawah jagaannya, manakala anak kedua diberikan kepada bekas isteri. Bagaimanapun berlaku beberapa perkara yang tidak dipatuhi oleh Liyana.

“Selama ini masyarakat hanya mendengar cerita sebelah pihak. Saya pula memilih untuk tidak bersuara kerana tidak mahu mengaibkan wanita yang pernah memberikan saya zuriat. Saya tidak kisah jika ego saya dicabar dan diperkotak-katikkan oleh Nurliyana. Tetapi apabila membabitkan anak, saya tidak mampu mendiamkan diri”

“Ketika anak kedua di bawah jagaan bekas isteri, saya terkejut apabila diberitahu anak sulung yang adiknya sudah masuk sekolah. Saya tidak mempertikai tindakan Nurliyana itu, tetapi apa perasaan apabila berjumpa anak dalam keadaan tidak terurus dan calar balar?”

Lebih membuatkan saya terkejut apabila anak kedua menghidap penyakit tangan, kaki dan mulut tetapi tidak diberikan rawatan segera oleh ibunya. Mengapa perkara itu tidak diceritkan kepada umum? Saya terpaksa mengambil Rayqarl dan membawanya mendapatkan rawatan di sebuah hospital swasta”

“Sebelum ini saya pernah menawarkan kepada Nurliyana pembantu rumah bagi menjaga Rayqarl tetapi ditolak. Jika Nurliyana mendakwa dia ibu yang bertanggungjawab, mengapa sanggup memperjudikan kesihatan Rayqarl?” jelas Romie.

Tambahnya, Hanez Suraya tidak pernah masuk campur di dalam urusan di antara dirinya dan Liyana. Tidak mengetahui mengapa bekas isterinya bagaikan mahu terus mengasak, Romie menjelaskan dia tahu masyarakat tidak akan percaya kepadanya – walaupun jika dia berada di pihak yang benar.

“Saya tahu masyarakat menyebelahi Nurliyana apabila dia kononnya langsung tidak menuntut apa-apa ketika kami berpisah. Bukan mahu mengungkit, tetapi masyarakat perlu tahu saya sudah sediakan segala-galanya untuk keselesaannya. Saya sudah siapkan wang ringgit, aset dan keperluan hidup bukan hanya untuk Nurliyana, tetapi juga bekas ibu mentua”

“Mereka hidup selesa atas hak saya tetapi saya langsung tidak mengungkit perkara itu. Tetapi kenapa Nurliyana berterusan memburukkan saya? Sekalipun saya berada di pihak yang benar, masyarakat tidak akan percaya. Mereka akan terus meletakkan kesalahan di bahu kami,” memetik antara luahan perasaan Romie di dalam akhbar tersebut.

Apa-apa pun, semoga perkara ini akan berakhir dengan baik dan Romie dan Hanez sekeluarga tabah menghadapi dugaan yang mendatang. (rtky/s)


Fad Bocey Perjelas Sebab Mengapa Tidak Kongsi Gambar Anak

Selamat melahirkan anak sulung kembar lelaki pada 11 Disember lalu, penghibur dan juga pelakon Fad Bocey mempunyai sebab tersendiri mengapa sehingga kini dia masih belum berkongsikan gambar cahaya matanya itu.

“Anak kembar saya lahir di minggu yang ke 34 dan masih belum matang. Jadi, mereka ditempatkan di inkubator terlebih dahulu. Sebab itulah saya tidak berkongsi gambar anak-anak saya. Pada awalnya, kami dapatkan nasihat doktor kerana isteri mahu melahirkan bayi secara normal”

“Namun begitu, kedudukan bayi pertama saya sudah berada di bawah dan bayi kedua sudah berada di atas. Untuk mengelakkan isteri saya merasai kesakitan sebanyak dua kali, doktor nasihatkan untuk isteri saya menjalani pembedahan caesarean”

“Mengenai nama pula, saya akan kongsikan kemudian. Buat masa ini, saya mahu memberi tumpuan kepada kesihatan anak kembar saya dan saya mohon doa yang baik-baik untuk mereka,” jelas Fad kepada portal Astro Gempak.

Mengakui kekok memegang bayinya yang baru sahaja lahir, namun Fad menjelaskan dia perlu membiasakan diri dengan keadaan tersebut. Semoga keluarga Fad akan terus bahagia dan sihat sejahtera semuanya. (rtky/s)


Bakal Suami Anzalna Mahu Bawa Keluarga Tunai Umrah

Menjadikan Kate Middleton sebagai idolanya, Anzalna Nasir yang akan menamatkan zaman solonya bersama jejaka pilihan hati Hanif Zaki, telah bersetuju untuk memilih konsep perkahwinan ala inggeris bercirikan perkahwinan DiRaja British persis idolanya Kate Middleton dan Putera William.

“Saya suka konsep perkahwinan Diraja British persis Kate Middleton kerana beliau merupakan idola saya. Lagipun tarikh lahir saya dan Kate Middleton jatuh pada hari yang sama,” katanya yang ditemui di Sri Pentas TV3.

Bagaimanapun, Anzalna tidak akan sesekali melupakan adat perkahwinan budaya melayu kerana dia dan bakal suaminya Hanif, akan memakai pakaian tradisional melayu semasa persandingan mereka di Dewan Perdana Felda pada 3 April depan.

“Walaupun mahukan konsep ala inggeris saya akan terapkan budaya melayu di persandingan saya di Dewan Perdana Felda pada 3 April depan bersama peminat-peminat di sana,” tambahnya lagi.

Merancang untuk berbulan madu di Maldives atau Pulau Bora Bora di Perancis kerana mahukan suasana ketenangan dan selepas itu, Hanif akan membawa kedua-dua belah pihak keluarga untuk menunaikan umrah.

“Untuk berbulan madu saya dan Anzalna sukakan ketenangan jadi kami mungkin memilih kepulauan Maldives atau Bora Bora untuk beristirehat sambil berbulan madu. Selepas Itu saya merancang untuk membawa kedua-dua belah pihak keluarga menunaikan umrah,” kata Hanif. (rtky/h)


Siti Nordiana Tepati Ramalan, Juarai Gegar Vaganza Musim Kedua

Menepati ramalan peminat selain menyajikan persembahan yang cukup bertenaga dan memberangsangkan, penyanyi Siti Nordiana berjaya merangkul tempat pertama pada pertandingan Gegar Vaganza 2015 yang diadakan di sekaligus memenangi hadiah wang tunai RM100,000.

Sebelum ini, melalui portal Astro Gempak, Siti Nordiana menyatakan hasratnya untuk menggunakan wang kemenangan untuk membantu ibu dan bapa serta untuk simpanan anaknya, Ryyan Nakhaei selain akan mengadakan majlis kesyukuran dan mengembangkan lagi peniagaannya kini.

Selain membawa pulang wang tunai berserta trofi, Nana juga turut berpeluang meramkam sebuah lagu baharu terbitan Astro berserta pakej percutian ke Madrid, Sepanyol bernilai RM30,000.

Manakala di tempat kedua, disandang oleh penyanyi Farahdhiya yang membawa pulang hadiah wang tunai bernilai RM50,000, trofi berserta pakej percutian ke Beijing bernilai RM15,000.

Tempat ketiga pula, disandang oleh Ezad Lazim yang turut membawa pulang wang tunai berjumlah RM 30000, trofi berserta pakej percutian ke Lombok bernilai RM 6000. Berikut merupakan senarai penuh pemenang:

Juara: Siti Nordiana
Naib Juara: Farahdhiya
Ketiga: Ezad Lazim
Keempat: Nassier Wahab
Kelima: Acong Sweetchild
Keenam: Haiza

Pentas final yang diadakan di auditorium Majlis Bandaraya Shah Alam (MBSA) menyaksikan Datuk Ramli MS dan Datuk Khadijah Ibrahim sebagai juri tetap program ini selain diserikan dengan hos penuh jenaka, Nabil Ahmad dan Jihan Muse. (rtky/h)


Anzalna Nasir Umum Nikah 21 Februari Tahun Hadapan

Pelakon jelita Anzalna Nasir mengumumkan akan berkahwin pada 21 Februari depan di Masjid Negara, Kuala Lumpur. Persandingan mereka pula akan berlangsung di Grand Hyatt, Kuala Lumpur pada 27 Februari 2016.

“Kepada peminat Anzalna, thank you so much, support Anzalna dulu sampai sekarang. Saya bukan nak elak, bukan nak rahsiakan apa-apa. Selagai tak confirm, takut nak bersuara. Kita hanya mampu merancang dan harap semua berjalan dengan lancar,” jelas pelakon ini.

Anzalna yang memberitahu telah bersedia untuk berkahwin seterusnya membuat pengumuman secara ‘live’ dalam rancangan hiburan, Melodi, TV3 hari ini selaku media penyiar rasmi perkahwinannya dengan kekasih hati, Hanif Zaki. (rtky/h)


Aliff Aziz Dan Bella Astilah Nikah Tahun Hadapan, Belum Tetap Tarikh

Penyanyi Aliff Aziz selamat mengikat tali pertunangan dengan Dayang Nabellah Awang Astillah atau lebih dikenali dengan nama Bella Astillah dalam sebuah majlis yang diadakan di Crystal Hall, Plaza Jelutong, Shah Alam.

Pada majlis itu, pihak lelaki menyerahkan lima dulang hantaran iaitu sebentuk cincin, telefon bimbit dan senaskhah Al-quran. manakala pihak perempuan pula membalas dengan tujuh dulang hantaran terdiri daripada sirih junjung, coklat, kek dan minyak wangi.

Majlis kemudian disusuli dengan adat menyarung cincin yang disempurnakan oleh S Hafiza Basharahjil iaitu ibu Aliff. Kedua- dua pihak keluarga bersetuju untuk melangsungkan majlis pernikahan mereka pada tahun depan, tapi tiada tarikh ditentukan.

“Kami sudah tiga tahun kenal tetapi mula rapat Disember tahun lalu. Keserasian membuatkan kami akhirnya bercinta. Syukur kerana keluarga dapat menerima pilihan saya. Mereka merestui kerana Bella membawa banyak perubahan positif dalam hidup saya,” memetik laporan daripada Harian Metro. (rtky/s)


Almy Nadia Percaya Suami Sendiri, Matang Hadapi Kontroversi

Dugaan dalam hidup rumahtangga bukanlah sesuatu yang boleh dibuat main. Pernah dilanda kontroversi berkaitan suaminnya dengan seorang pelakon baru tahun ini, Almy Nadia menjelaskan dia meletakkan kepercayaan kepda suami terlebih dahulu.

“Orang tengok saya sabar, sebenarnya apa yang berlaku saya cuba untuk tidak mendengar kata orang. Sebab orang akan bercakap macam-macam, tetapi bila kita berada dalam kesusahan, mereka tidak akan berada di situ yang akhirnya kita sahaja yang akan hadap”

“Sebab itu saya tidak mahu dengar kata-kata orang, selain kata suami. Kita kenal suami kita macam mana. Kenapa saya perlu meletakkan rumah tangga dalam keadaan goyah sebab orang lain juga?” jelas Almy kepada Utusan Malaysia.

Tambah Almy, berikutan kontroversi yang berlaku melibatkan suaminya itu, dia mengakui merasa sakit hati namun dia mengambil pendekatan untuk berbincang dan mendengar penjelasan daripada pihak suami terlebih dahulu.

“Normal sebenarnya sebagai isteri kita akan sakit hati kalau perkara sebegini timbul. Malah sewaktu berbincang dengan suami juga, sukar mahu digambarkan keadaan saya ketika itu. Sebab itu kalau boleh para isteri di luar sana, percayakan suami dahulu bukan orang luar”

“Dan saya, saya sepenuhnya percaya bahawa suami sendiri,” jelasnya lagi. Apa pun semoga pasangan ini sentiasa kuat dan tabah dalam menghadapi dugaan mendatang. (rtky/s)


Fad Bocey, Isteri Selamat Timang Anak Sulung Kembar

Tahniah kami ucapkan kepada pelawak Fad Bocey dan isteri kerana telah selamat menimang cahaya mata kembar pertama mereka. Perkara tersebut dikongsikan oleh pelakon dan pelawak Jihan Muse di akaun Instagram miliknya.

“Dik, besaq sangat dah adik kak dari sekolah sampai da masuk U, sampai bercinta frust, kahwin sampai pregnant tuptup deliver sekali kembaq anak adik. Cepatnya masa berlalu. Dalam pada adik blur-blur, lost banyak benda taktau tanya macam-macam sampai kak nengok adik matang dah”

“La jadi ibu dah pun . Indah sangat perjalanan hidup adik Tuhan tu aturkan. Tahniah dik! Kak sayang adik kak happy for u dik,” luah Jihan di Instagram. Sementara itu, peminat mereka tidak henti-henti mengucapkan tahniah kepada pasangan ini.

Semoga keluarga kecil Fad Bocey dan isteri akan sentiasa dilimpahi rezeki melimpah ruah dan dipermudahkan segala urusan mereka. Fad dan isteri tidak akan sorok anak’kan? (rtky/s)


Isteri Shukri Yahaya, Tya Adnan Kini Berhijab Penuh?

Pada 20 November baru-baru ini, Shukri Yahaya dan juga Tya Adnan sudah pun selamat diijabkabul dan bergelar suami isteri yang sah. Namun apa yang lebih menggembirakan peminat pasangan ini adalah apabil Tya tampil mengenakan hijab dalam muatnaik terbaru di laman Instagram.

Perkara tersebut disambut baik oleh peminat Tya dan ada juga yang mendoakan agar pelakon dan juga model ini beristiqamah dalam menjalankan tuntutan agama tersebut selain memberi sokongan kepada Tya.

Selain itu, sebelum ini Shukri sendiri pernah meyatakan hasrat untuk membawa isterinya itu menunaikan umrah sebelum mereka berbulan madu. Sweet sangatlah Shukri Yahaya ini, mana lagi mahu dapat lelaki macam ini?

“Sebelum pergi berbulan madu, kalau boleh saya mahu bawa Tya ke Mekah terlebih dahulu. Ini memang sudah direncanakan awal. Bagaimanapun, belum ada tarikh tertentu ditetapkan kerana jadual lakonan saya penuh sehingga ke hujung tahun”

“Mungkin awal 2016 baru dapat memilih tarikh bersesuaian,” jelasnya dalam kenyataan yang dikeluarkan kepada Utusan Online sebelum ini. Semoga perancangan keluarga ini dalam menuju kebaikan akan sentiasa dipermudahkan. (rtky/s)


Che Ta Dan Zain Saidin Rai Ulangtahun Perkahwinan Di Phuket

Pada 11 Disember 2013 merupakan tarikh di mana Rozita Che Wan atau Che Ta telah selamat diijabkabulkan bersama dengan suami tercinta, Zain Saidin dan tahun ini, pasangan tersebut meraikan ulangtahun kedua perkahwinan mereka di Phuket, Thailand.

Perkara itu dikongsikan bersama oleh pelakon dan juga usahawan ini di laman Instagramnya dan turut mendapat ucapan tahniah daripada peminat setia. Jika dilihatkan kepada gambar Che Ta, pemergian ke Phuket itu juga turut diikuti oleh teman rapat mereka.

Sedar tidak sedar, sudah dua tahun pasangan ini bersama dan cahaya mata comel, Aaisyah pun turut serta dalam perjalanan mereka kali ini. Apa pun, semoga pasangan ini akan sentiasa kekal bahagia dan jika tidak salah kami, Zain pernah pujuk Che Ta untuk hamil lagi sebelum ini. Good luck Zain. (rtky/s)


Cara Mudah Berjimat Sehingga 80% Beli Belah Dengan Aplikasi Shopee

Kami tahu ramai anda di luar sana yang pantang melihat diskaun sehingga 80% lebih lebih lagi apabila ianya melibatkan barang yang anda minat. Shopee sebuah aplikasi yang membolehkan anda menjual dan membeli menerusi telefon pintar anda bakal adakan jualan hebat.

Kepada anda yang yang masih belum tahu apa itu Shopee, ianya sebuah aplikasi untuk telefon pintar anda sama ada iOS atau Android yang memudahkan semua orang untuk menjual dan membeli barang dengan pantas, mudah dan selamat.

Penjual hanya akan menghantar barang selepas pembeli membayar & penjual juga hanya akan menerima duit apabila barang sudah sampai ke tangan pembeli. Mudah & selamat kan? Jangan risau dengan penipuan di internet lagi selepas ini.

Menggunakan aplikasi Shopee juga sangat mudah dengan antaramuka yang senang untuk anda faham. Hanya perlu daftar dan anda boleh mula membeli belah dalam pelbagai kategori seperti pakaian Muslimah, pakaian lelaki, jam tangan, aksesori telefon bimbit dan banyak lagi.

Pada 12 Disember 2015 iaitu Sabtu ini, Shopee akan mengadakan jualan besar besaran seluruh bahagian dengan diskaun sehingga 80% untuk semua barangan.

Lebih menarik lagi, jika anda menggunakan kod 1212EIGHT dengan pembelian minima RM20, anda akan menerima tambahan potongan sebanyak RM5.

Dan untuk barangan terpilih, anda boleh menggunakan kod 1212ONLINE untuk menerima potongan 50% (maksina RM20) untuk setiap pembelian anda di Shopee pada Sabtu ini. Cuba kira berapa banyak anda sudah berjimat dengan Shopee.

Kalau tanyakan pada kami, kami suka meninjau dalam kategori jam tangan yang memang menjadi kegemaran kami untuk mendapatkan jam tangan terkini dengan reka bentuk cantik. Bukan setakat jam tangan analog, Shopee juga tawarkan pelbagai jam tangan pintar untuk anda pilih.

Sebelum terlambat, jangan lupa ajak kawan kawan dan ahli keluarga untuk mengunjungi bazaar offline Shopee yang akan berlangsung di Markets17, Jaya One pada 12 & 13 Disember ini. Anda boleh menikmati diskaun 20% untuk kedai terpilih selain berpeluang menang cabutan bertuah!

Jangan tunggu lagi, muat turun aplikasi Shopee sekarang di App Store & Google Playstore dan nikmati diskaun hebat sehingga 80% pada Sabtu ini apabila anda membeli belah menerusi telefon bimbit anda. Jangan lupa beritahu kami apa anda beli, heh.

Ikuti perkembangan terkini dan tawaran baru Shopee menarik di Facebook dan Instagram mereka.


Noor Dayana Selamat Lahir Anak Pertama

Tahniah kami ucapkan kepada Ashraf Muslim dan juga isteri pertamanya, Noor Dayana sekeluarga kerana telah selamat menimang cahaya mata pertama semalam. Berita gembira tersebut disampaikan oleh bapa Dayana, Haji Lokman Abdul Hamid melalui akan Facebook.

“Kami sekeluarga sujud syukur kepada Allah SWT atas kelahiran permata hati yang baru. Petang tadi anak saya, Noor Dayana selamat melahirkan putera pertama dia, baby boy, 2.85 kg. Tahniah kepada Dayana dan Ashraf”

“Kehadiran cucu kedua ini memang dinanti-nantikan sekian lama dan kami sekeluarga bersyukur kpd Allah SWT atas kelahiran cucu yang kedua ini. Ameen ameen ameen,” luah bapanya penuh rasa gembira dan syukur di laman sosial tersebut.

Kelahiran bayi ini merupakan anak pertama bagi Dayana bersama Ashraf. Ashraf sebelum ini mempunyai dua orang anak dengan isteri kedua, Wan Sakinah Ahmad Saburi. Semoga keluarga ini akan terus disinari cahaya kebahagiaan dan dipermudahkan segala urusan. (rtky/s)


Jaclyn Victor, Suami Tidak Mahu Anak Dibesarkan Di Amerika Syarikat

Tidak mahu anak mereka dibesarkan di dalam budaya Amerika Syarikat, Jaclyn Victor dan suami mengambil keputusan untuk terus menetap dan membesarkan anak di Malaysia.

“Shawn sangat tertarik dengan rakyat Malaysia yang masih berpegang kuat kepada budaya dan nilai murni berbanding di negara asalnya yang lebih bersifat terbuka. Atas sebab itu juga suami saya mahu terus menetap di Malaysia dan membesarkan anak kami di negara ini”

“Saya tidak mahu manjakan dia dengan menyediakan segala-galanya apa yang dia inginkan kerana itu hanya akan merosakkan dirinya di kemudian hari. Malah suami juga bersetuju dengan perkara itu dan berharap dia dapat membesar menjadi seorang yang berdikari dan rendah diri,” jelasnya kepada mStar Online.

Semoga segala perancangan Jaclyn Victor dan juga suami akan dipermudahkan. Didikan yang baik daripada ibu bapa adalah penting demi kelangsungan masa depan anak mereka nanti. (rtky/s)


Tauke Jambu Jemput Bekas Bekas Isteri Ke Majlis Kahwin

Pelawak Tauke Jambu atau nama sebenarnya Zamratul Amri Zakaria, 39, memberitahu, dia berhasrat mahu mengundang bekas-bekas isterinya ke majlis perkahwinannya nanti. Ini reunion bersama bekas-bekas isteri namanya.

“Kami baik-baik sahaja. Mana tahu mungkin saya akan jemput bekas-bekas isteri ke majlis perkahwinan saya nanti,”jelasnya kepada portal Mangga Online. Tambahnya, sebelum ini memang dia tidak berhubung dengan bekas isteri pertama namun dia sudah berbaik-baik dengan mereka – sekaligus dia dapat berhubung anak-anaknya.

Tauke pernah berkahwin sebanyak tiga kali dan mempunya enam orang anak hasil hubungan dengan isteri pertama dan kedua. Beliau berkahwin dengan isteri ketiga pada 2012 namun hubungan itu juga tidak bertahan lama.

Pada 6 Disember lalu, Tauke mengikat tali pertunangan dengan seorang wanita bernama Nadia, 26, yang merupakan kenalannya selama empat tahun dan merancang berkahwin pada Disember 2016. (rtky/s)


Jarang Tayang Suami, Zarina Zainuddin Jaga Hati Madu

Hanya kerana beliau kini dilihat semakin banyak menerima berlakon, pelakon Zarina Zainuddin memberitahu ada pihak yang mengganggap dirinya sudah berstatus janda bahkan ada beberapa lelaki cuba mendekati dan mahu berkenalan dengannya.

Justeru sebagai bukti rumah tangga yang dibinanya selama 22 tahun ini sentiasa bahagia, Zarina Zainuddin telah memuat naik gambarnya bersama suami. Jelasnya, selama ini beliau jarang memuat naik gambar mereka berdua kerana mahu menjaga hati banyak pihak terutamanya madunya.

“Saya dah anggap Datin Seri seperti kakak sendiri, jadi saya tak mahulah jika tersakitkan hati beliau. Memang benar, dah 22 tahun kahwin, tak pernah saya bawa Datuk Seri ke majlis-majlis hiburan sampaikan Datuk Seri tanya ‘malu ke nak bawa saya?’. Tapi saya jawab bukan malu tapi saya sedar saya berkongsi, jadi saya kena hormat Datin Seri”

“Tapi sekarang ini bila saya aktif berlakon, ada pula yang kata saya dah menjanda. Dan ada juga lelaki-lelaki yang tak tahu fasal kehidupan saya, nak cuba-cuba dengan saya seperti nak ajak keluar dan sebagainya”

“Sebab itulah sesekali saya akan letak gambar saya dan suami. Biar orang yang tak tahu akan tahu saya sudah bersuami, masih ada suami, masih isteri orang,” jelasnya seperti yang dipetik dari sumber Media Hiburan.

Zarina turut menjelaskan bahawa tujuan beliau tidak terlalu menonjolkan suaminya kerana tidak mahu ada yang menyampah dan mendoakan perkara-perkara yang tidak baik terhadap rumah tangganya.

“Saya memang jenis yang tak suka tayang suami. Cukuplah orang tahu saya dah kahwin. Kalau tayang sangat nanti lama-lama ada pula yang menyampah. Yang penting, rumah tangga kami bahagia,” katanya yang bakal muncul menerusi drama terbaharu Menongkah Kasih dan Bujang Terlajak Senang untuk TV3. (rtky/fr)


Norman Hakim Dan Keluarga Bercuti Di Korea Selatan

Suka betul kami melihat perkongsian gambar keluarga Norman Hakim dan juga Memey Suhaiza yang kini berada di Korea Selatan. Malah percutian itu dimeriahkan lagi dengan cahaya mata mereka.

Melalui perkongsian tersebut, mereka sekeluarga telah berpeluang melawat lokasi utama yang sering menjadi kawasan tarikan pelancong. Malah Norman juga sempat memuatnaik gambar Memey Suhaiza nyaris dipatuk burung unta di sana.

Peminat yang pernah sampai di sana juga turut berkongsi pengalaman masing-masing di ruangan komen Instagram pasangan tersebut. Kami kongsikan kepada anda beberapa keping gambar mereka ketika di sana. Semoga perjalanan pergi dan pulang keluarga bersama agensi pelancongan yang membawa mereka ke sana sentiasa dilindungi. (rtky/s)


Shahz Jaszle Akui Kerjaya Suram Kerana Kes Khalwat

Terpalit dengan kejadian ditangkap khalwat pada Mei 2013 lalu bukanlah sesuatu yang menarik malah Shahz Jaszle mengakui perkara tersebut memberi kesan buruk kepada kehidupan peribadinya selain mengakibatkan kerjayanya suram.

“Apa yang dirancang wanita itu berjaya, dia berjaya putuskan hubungan pertunangan saya dan rosakkan nama saya dalam industri. Tentang jodoh itu mungkin sudah ditetapkan Allah, namun kerjaya saya juga selepas kejadian itu agak malap kerana ramai produksi yang tidak mahu panggil saya berlakon”

“Namun Alhamdulillah tawaran sudah kembali semula,” jelas Shahz kepada mStar Online. Selain itu menurut Shahz, dia tidak kisah untuk turun naik mahkamah berulang kali kerana dia mahu membuktikan bahawa dirinya tidak bersalah.

“Saya tidak kisah orang fikir apa tentang saya atau ingat kes ini walaupun sudah dua tahun berlalu. Saya juga tidak kisah turun naik mahkamah beberapa kali pun, demi maruah saya dan mendedahkan perkara sebenar,” katanya. Malah isterinya juga turut ditipu oleh wanita yang sama sebelum ini.

Jika begitulah perjuangan Shahz, semoga satu hari nanti, keadilan akan menemuinya jalannya sendiri. Semoga perjalanan kes itu nanti akan berakhir dengan perkara yang positif dan baik-baik belaka. (rtky/s)


Siti Nordiana Belum Terbuka Hati Untuk Berkahwin Lagi

Mengakui selesa dan bahagia dengan hidup sendiri, Siti Nordiana menjelaskan bahawa belum bersedia untuk menerima lamaran daripada mana-mana lelaki walaupun ada yang cuba mengusiknya mengenai perkara tersebut.

“Kalau benar ada orang yang mahu melamar saya, buat masa sekarang saya tak akan terima kerana mahu memberi tumpuan kepada kerjaya nyanyian dan anak. Saya belum bersedia untuk bergelar isteri semula, malah saya selesa dengan kehidupan sekarang”

“Setakat ini saya bahagia hidup sendiri sambil membesarkan anak tunggal saya, Mohd Rayyan Nakhaie yang kini berusia tujuh tahun,” jelasnya kepada Harian Metro.

Menurut Siti Nordiana atau lebih mesra dengan panggilan Nana menyatakan bahawa sepanjang tempoh enam tahun hidup solo, dia masih belum terbuka hati untuk berkahwin dan tidak mengambil serius apabila rakan-rakan suka mengusiknya mengenai hal berkaitan jodoh. (rtky/s)


Bell Ngasri Selamat TImang Cahaya Mata Baru

Tahniah diucapkan kepada Bell Ngasri kerana telah selamat menyambut cahaya mata baru, semalam. Perkara itu dikongsikan oleh Anne Nasri di laman Instagramnya dan turut mendapat ucapan tahniah daripada peminat mereka.

“Tahniah abangku @bellngasri dan kakak ipar ku yg comel @sha_farhana atas kelahiran cahaya mata….semoga baby dan ibu dalam keadaan sihat dalam lindungan Allah SWT”

“Semoga kelahiran ini menambah sinar bahagia pada kita sekeluarga…amin Insya-Allah,” tulis Anne di laman Instagram.

Semoga keluarga ini akan terus bertambah seri dan juga keriangan dengan kelahiran cahaya mata baru. (rtky/s)


Nad Zainal Umum Bakal Nikah Disember Ini

Menerusi perkongsiannya di Instagram, Nad Zainal menjelaskan bahawa dia dan juga kekasih hati, Faliq bakal mendirikan rumah tangga pada pertengahan Disember ini, seklaigus mengesahkan khabar angin sebelum ini.

“Ya benarlah khabar yang didengar dan kepada sesiapa yang mengenali secara peribadi atau tidak, jika saya pernah terguris atau menyakiti hati saya minta maaf dan saya berharap doa yang baik-baik sempena majlis yang bakal menjelang”

“Saya dan tunang bakal menamatkan zaman bujang pertengahan disember. Doakan yang terbaik. Terima kasih untuk segala kritikan, sokongan selama ini.Terima kasih semua,” jelas Nad di Instagram.

Semoga segala persiapan dan juga rancangan Nad Zainal dan juga bakal suami akan dipermudahkan. Malah peminat setia pelakon ini juga tidak habis-habis mendoakan agar rumahtangga Nad kekal sehingga akhir hayat. (rtky/s)


Nabil Ahmad Tak Kisah Anak Ceburi Dunia Seni, Tidak Abai Pelajaran

Hanya mengetahui tentang bakat anaknya, Naira Mikayla berlakon dalam satu video klip baru-baru ini, Nabil Ahmad menyatakan bahawa dia tidak melihat perkara tersebut sebagai sesuatu yang mendatangkan keburukan.

“Tak sangka pula Mika rupa-rupanya boleh beraksi dengan baik di hadapan kamera. Ketika penggambaran tempoh hari, dia ikut apa yang saya suruh buat. Saya suruh dia menari, dia menari. Bagi saya, Mika memberi kerjasama yang baik dan saya rasa lega”

“Saya tidak kisah anak saya terlibat dengan aktiviti seni. Sebabnya saya mahu dia membiasakan diri dengan dunia saya. Biar dia faham. Sebab kadang-kadang apabila saya keluar sekeluarga, Mika rasa diabaikan bila ada peminat-peminat yang mahu bergambar dengan saya”

“Jadi, apabila dia mula terlibat dengan dunia glamor macam ini, sekurang-kurangnya dia boleh memahami situasi dan karier saya. Selain itu, saya juga melihat perubahan lain dalam diri Mika, dia tidak lagi malu-malu. Kalau dahulu, hendak bergambar seisi keluarga pun susah sebab dia suka menyorok,” jelas Nabil kepada portal Tonton Extra.

Bagaimanapun menurut Nabil, dia tidak akan menghalang anaknya untuk menceburi tawaran lain yang dirasakan bersesuaian namun dalam masa yang sama, masih tetap akan menjaga pendidikan anak-anaknya agar tidak terabai. (rtky/s)


Fazura Hilang 200,000 Pengikut Instagram Kerana Isu KimK

Berpunca daripada salah faham di antara kenyataan peminat di Instagram berkaitan isu KimK tempoh hari, Fazura kehilangan kira-kira 200,000 peminat di laman Instagramnya. Followers Fazura di Instagram sebelum ini sudah mencapai 1.8 juta, kini berkurang kepada 1.6 juta.

Manakala wanita yang menjadi perhatian kerana isu tersebut dengan menggunakan nama – vii.narza di Instagram kini sudah pun mencapai 32,000 pengikut. Okay, followers pun sudah ramai, apa lagi, boleh buat IG Review berbayar. Gurau saja.

Sementara itu, reaksi peminat di laman Instagram Fazura masih lagi tidak henti-henti mempertikaikan tindakan pelakon dan juga penyanyi tersebut yang masih tidak mahu meminta maaf berhubung isu berkenaan. Fazura pun ambil keputusan untuk berdiam diri.

Apa yang pasti, perkara ini sekaligus memeriahkan industri seni tanah air ketika ini selain menghiasi kalendar hiburan sepanjang 2015. Moga apa yang berlaku di antara dua insan ini akan berakhir dengan sesuatu yang baik. (rtky/s)


Yusry KRU, Lisa Surihani Mahu Besarkan Yahaira Leanne Penuh Kesederhanaan

Penyanyi dan pengarah Yusry KRU menjelaskan melalui Instagram bahawa dia dan isteri, Lisa Surihani tidak pernah berniat untuk menyorokkan anak mereka, Yahaira Leanne daripada dilihat umum seperti mana didakwa sesetengah pihak sebelum ini.

“Assalamualaikum. Alhamdulillah. Kami amat bersyukur atas kehadiran Yahaira dalam hidup kami. Tidak pernah ada niat di hati untuk ‘sorokkan anak’ seperti didakwa sesetengah. Cuma sebagai bapa, saya mahu anak saya membesar dengan cara paling normal dan sederhana”

“Janganlah juga ibunya terus dipersalahkan kiranya mahu anaknya membesar secara sederhana. Hidup sebagai selebriti tidak pernah di’pilih’ oleh anak kami ini,” luah Yusry di laman tersebut.

Sementara itu, melalui mStar Online, Yusry menjelaskan dia memuatnaik gambar majlis akikah tersebut kerana ia adalah hari penting dan bermakna buat mereka. Selain itu Yusry juga berharap dengan muatnaik gambar tersebut, tiada pujian melampau mahupun kejian dilemparkan kepada anaknya yang tidak berdosa itu. (rtky/s)


Di Sekitar Majlis Akikah Anak Pertama Erin Malek

Baru-baru ini, Erin Malek dan suaminya telah mengadakan majlis akikah buat putera sulung mereka, Mohamed Faliq, dalam satu majlis yang cukup sederhana dan dihadiri rakan dan saudara terdekat.

Pasangan ini telah berkongsikan gambar majlis akikah tersebut melalui akaun Instagram dan rata-rata peminat tidak henti-henti mengucapkan tahniah selain ada yang geram dengan kecomelan anak sulung pelakon tersebut.

Semoga keluarga kecil ini akan bertambah besar dan pastinya kehadiran Faliq akan menambah seribu kegembiraan bukan sahaja buat Erin malah peminat setianya. Kami kongsikan kepada anda beberapa keping gambar majlis akikah Faliq bersama anda. Enjoice! (rtky/s)


Caliph Buskers Tidak Sangka Mara Ke Final AJL 30

Nampaknya perjalanan karier ahli kumpulan Caliph Buskers semakin ke kemuncak apabila pada tahun ini berpeluang sekali lagi ke pentas akhir Anugerah Juara Lagu ke-30 (AJL 30) kerana sebelum ini mereka menggantikan ahli kumpulan Mojo. Pada tahun ini mereka mempertaruhkan single “Hanya Namamu” yang dicipta sepenuhnya oleh Edry Abdul Halim.

Bagaimanapun, kumpulan ini tidak menyangkakan sama sekali apabila turut tersenarai antara 12 finalis AJL 30 kerana melihatkan persaingan yang cukup hebat daripada penyanyi serta komposer-komposer yang bertanding pada malam separuh akhir muzik muzik.

“Kami langsung tidak menyangkakan sama sekali bahawa masuk ke final AJL memandangkan persaingan yang cukup hebat serta lagu-lagu yang begitu kuat dan bagus. Bila sudah dapat ke peringkat separuh akhir pun sudah cukup dan Alhamdulillah”

“Tanggungjawab kami selepas ini semakin besar kerana akan menyampaikan karya daripada komposer dan tidak pasti akan penerimaan peminat di malam AJL itu nanti,” kata Azmi Saat selaku vokalis Caliph Buskers.

Di peringkat separuh akhir muzik muzik, Azmi berkata dia sedikit terkucil apabila menyanyikan lagu ‘Hanya Namamu’ dan akan cuba memperbaiki kesilapan itu dengan mempelajari teknik vokal sebelum beraksi di pentas AJL 30 pada 24 Januari ini.

“Saya akan cuba memperbaiki kesilapan itu dan mungkin akan mencari guru vokal untuk belajar teknik nyanyian sebelum ke final AJL. Hanya Namamu lagu yang berat kerana mempunyai nada yang tinggi berbanding lagu yang lain, tekak cepat kering apabila menyanyikan lagu ini,” ujarnya. (rtky/h)


Ayda Jebat Kecewakan Peminat?

Pelantun lagu Siapa Diriku, Ayda Jebat menjelaskan bahawa dia telah mengecewakan peminatnya apabila gagal melangkah ke peringkat akhir Anugerah Juara Lagu ke-30 (AJL30) yang berlangsung di Sri Pentas 2 Alam Sentral kelmarin.

“Tiada rezeki untuk saya melangkah ke peringkat akhir AJL 30, tetapi sangat bersyukur berada di antara 30 lagu terbaik di peringkat separuh akhir Muzik Muzik malam ini. Saya tak nafikan semua peminat saya berharap untuk melihat saya beraksi di pentas akhir AJL tetapi rezeki tidak memihak kepada saya”

“Saya sendiri pun turut sedikit kecewa tetapi berazam untuk memperbaiki dan memberikan lagu-lagu yang terbaik pada masa depan dan berharap peminat faham juga kerana Anugerah Juara Lagu bukan menilai populariti penyanyi atau lagu tetapi menilai keunikan serta lirik dalam sesebuah lagu tersebut,” katanya.

Ayda turut berkata, komposer Azmeer yang menjadi salah seorang juri pada malam tersebut memberi kata-kata semangat supaya dia tidak putus asa dan terus menghasilkan lagu-lagu yang bermutu tinggi.

“Abang Azmeer dia kata tahun depan suruh buat lagu yang lebih baik dan terus berkarya,” ujarnya. (rtky/h)


Zahirah MacWilson Akui Sangat Serasi Bersama Zul Ariffin

Hati mana yang tidak sedih dan dapat terima jika diri digelar sial. Namun itulah apa yang perlu dihadapi oleh pelakon Zahirah MacWilson apabila dirinya dikaitkan dengan Zul Ariffin sehingga ada yang menuduh Zahirah sebagai perampas dan macam-macam lagi.

“Saya tidak mahu nampak menunjuk atau meraih simpati orang ramai dengan menunjukkan kesan cakar penculik di lengan dalam Instagram sebagai bukti membela diri. Begitu juga kisahnya gambar-gambar Ayda dipadam di Instagram Zul. Itu semua hak Zul bukan atas arahan saya, tapi entahlah, semuanya salah saya.

“Apa sahaja kenyataan saya, mereka (pembenci) akan tukarkan ia menjadi negatif. Jadi, lebih baik sekiranya saya tidak mengeluarkan apa-apa kenyataan. Mula-mula, saya sedih juga baca komen-komen pembenci”

“Sebagai contoh ada yang kata saya sial, sengaja mencederakan diri dan sebagainya. Kalau boleh, saya tidak mahu kontroversi yang terjadi menggugat minat saya untuk terus berlakon,” jelasnya kepada Kosmo! Online.

Zahirah memberitahu bahawa dia juga adalah manusia biasa yang berkawan dan juga jatuh cinta selain menjelaskan bahawa Zul memiliki sifat kekeluargaan yang kuat dan merasakan dia dan Zul sangat serasi bersama.

Kata Zahirah, dia mahu betul-betul berjaya di dalam bidang lakonan malah turut bercita-cita untuk mempunyai label pakaian sendiri di Malaysia mahu pun Australia selain mahu memenuhi segala permintaan ibunya ketika ini. (rtky/s)


"Jika Niatnya Mempersenda, Dia Yang Harus Memohon Maaf Pada Rakan Saya"

Ya, betul tekaan anda. Kisah mengenai Fazura dan juga KimK masih lagi belum tamat dan melalui portal The Malay Mail Online, Fazura tetap mempertahankan tindakan menegur seorang peminatnya di Instagram kerana menggunakan perkataan tersebut sebelum ini.

“Kalau benar dia memuji rakan saya itu persis Kim Kardashian, itu antara dia dengan Tuhan. Tapi jika niatnya cuba mempersenda, dialah yang harus memohon maaf pada rakan saya itu kerana ia dibuat di media sosial”

“Rakan saya pun ada perasaan. Tidak semua orang tahu cerita sebenar,” katanya yang menyatakan bahawa perkara tersebut sudah banyak kali berulang namun sebelum ini, dia masih lagi berfikiran positif.

Sementara itu, Fazura juga enggan mengulas lanjut mengenai laporan polis yang dibuat sama ada ia berkaitan dengan kes buli siber atau pun tidak. Tambah pelakon dan penyanyi ini, peguam menasihatkan dirinya agar tidak mengulas perkara itu tersebut. (rtky/s)


5 Sebab Anda Akan Suka Peranti Terbaru Huawei G8 Kali Ini

Sudah tiba hujung tahun dan sebahagian anda akan menerima bonus hujung tahun selepas penat berhempas pulas 365 hari yang lalu. Pastinya menukar telefon bimbit lama anda menjadi perkara utama ketika ini.

Okay, jangan tengok jauh jauh. Kami ada sebab menarik kenapa anda perlu beri perhatian serius kepada peranti baru Huawei G8 yang kini sedang hangat di pasaran Malaysia. Let’s go!

Kamera hadapan Huawei G8 dilengkapi dengan perisian yang mampu mencantikkan wajah anda ketika mengambil selfie sendirian atau bersama rakan rakan.

Make up mode ini membolehkan anda mengambil selfie dan menentukan gaya make up bagaimana yang anda inginkan sebelum kongsikan di media sosial atau sekadar bersama rakan rakan. Hanya dengan satu sentuhan, mudah kan?

Walaupun banyak peranti lain tawarkan perkara sama, Huawei G8 miliki teknologi unik yang akan berikan hasil lebih semula jadi untuk wajah anda.

Jadi untuk anda yang kaki selfie setiap hari, memang ini telefon bimbit sempurna untuk anda.

Bahagian ini menjadi yang terpenting dalam mana mana peranti pun namun tahukah anda Huawei G8 memiliki Image Signal Processor khas untuk kamera 13 megapiksel yang selalunya hanya dijumpai dalam kamera professional (DSLR).

Dengan apertur f2.0, sudut lens seluas 28mm dan anti gegaran, gambar yang anda rakamkan akan menjadi memori paling cantik untuk disimpan sehingga bila bila.

Satu lagi perkara canggih tentang kamera pada telefn ini adalah ianya mempunyai teknologi untuk mengambil beberapa keping gambar ketika dalam keadaan low-light untuk menghasilkan satu gambar dengan komposisi menarik walaupun tanpa kehadiran cahaya yang banyak

Kenapa kami katakan peribadi? Kerana Huawei G8 menggunakan teknologi imbasan cap jari yang terpantas dalam kelasnya sehingga 100%. Jadi jangan risau akan maklumat sensitif yang anda simpan didalamnya.

Lebih menarik, pembaca cap jari pada Huawei G8 ini boleh digunakan untuk mengambil gambar & selfie, menjawab panggilan dan mematikan alarm. Memang versatil fungsi pengesanan cap jari.

Lihat sahaja dari segi rekabentuk peranti ini, ianya memang moden lebih lebih lagi apabila ianya dibina dengan 90% besi menggunakan teknologi acuan nanometer. Bukan calang calang.

Ini bermakna rekaan terbaru Huawei G8 ini memang ternyata lebih canggih, nampak lebih premium dan yang lebih mempunyai daya ketahaan yang lebih tinggi berbanding yang lain.

Ini juga sangat penting, dengan bateri berkapasiti 3000 mAh, Huawei G8 tidak perlukan anda untuk membawa bateri tambahan kerana ianya akan kekal berkhidmat sepanjang hari. Poket pun jadi ringan untuk anda keluar seharian.

Dan itulah 5 sebab kenapa anda patut memilih untuk beli Huawei G8 sebagai telefon pintar anda yang seterusnya & sebelum terlambat, ini ada kolaborasi hebat antara Bunkface dan Huawei. Sedap lagu dia. Huawei, best wei!

Jika anda ingin ketahui lebih lanjut tentang hebatnya telefon pintar Huawei G8 ini, boleh layari consumer.huawei.com/my atau ikuti perkembangan di facebook.com/HuaweiDeviceMy.


Tauke Jambu & Nadia Selamat Bertunang

Dalam senyap selepas terlibat dengan kontroversi didakwa sebagai pelawak kasanova tidak berapa lama dahulu, nampaknya hati Tauke Jambu kini sudah dimiliki oleh seorang gadis yang juga difahamkan seorang model dikenali dengan nama Nadia.

Di satu majlis sederhana yang berlangsung malam ini, Tauke Jambu sudah sah bergelar tunangan kepada Nadia dan beberapa gambar pasangan ini sudah dikongsikan oleh rakan terdekat yang meraikan pasangan ini.

Masih belum ada sebarang berita tentang tarikh perkahwinan mereka berdua namun kami doakan supaya Tauke Jambu dan tunangnya, Nadia cepat cepat naik pelamin. Mesti ramai tidak sabar mahu tengok pasangan ini duduk bersanding. (rtky/m)


Isu Rumah Tangga Bergolak, Fasha Sandha Belum Sedia Komen

Siapa sangka dalam muatnaik gambar di akaun Instagram miliknya yang penuh dengan rasa bahagia dan bersyukur, Fasha Sandha khabarnya telah pergi pejabat agama baru-baru ini. Pelakon itu bagaimanapun menjelaskan dia belum bersedia untuk memberikan sebarang keterangan kepada media berkenaan apa yang dilaluinya kini.

“Maaf, saya belum bersedia memberikan apa-apa komen. Terima kasih,” itulah antara kata-kata Fasha apabila dihubungi oleh pihak Harian Metro. Ini kerana wujud dakwaan bahawa rumah tangganya bersama Jejai kini goyah.

Dua hari lalu, Fasha turut memuat naik status berbunyi, “Allah Maha Besar, Maha Pemurah lagi Maha Mengasihani, semoga Allah memberikan kekuatan yang sepenuhnya buat saya dan anak-anak untuk mengharungi segala-galanya. Amin!” di Instagram, sekali gus menguatkan spekulasi bahawa perkahwinannya kini mengalami masalah.

Kita hanya mampu melihat permukaan yang manis tapi suka duka cerita sebenar Fasha, hanya empunya diri yang tahu. Semoga apa yang dialami oleh mereka dapat diselesaikand dengan cara baik. (rtky/s)


Rumah Tangga Fasha Sandha Bergolak?

Terkejut juga kami apabila membaca laporan terbaru Berita Harian hari ini yang mengatakan rumahtangga pelakon popular Fasha Sandha dan suaminya, Rizal Ashram Ramli atau lebih dikenali sebagai Jejai kini sedang bergolak.

Fasha Sandha dikatakan sudah pergi ke pejabat agama dan bakal ke mahkamah tidak lama lagi ekoran masalah rumahtagga beliau ini yang disebabkan oleh campur tangan pihak ketiga.

Laporan turut ada menyebut yang perkara ini juga melibatkan bekas isteri Jejai iaitu Nora Danish namun tidak ada maklumat lanjut berkenaan perkara itu.

Satu status yang dimuat naik oleh Fasha Sandha menerusi Instagram baru baru ini turut menimbulkan tanda tanya. Ianay berbunyi “Semoga Allah memberikan kekuatan yang sepenuhnya buat saya dan anak anak untuk mengharungi segala galanya”.

Fasha Sandha & Jejai berkahwin pada 27 April 2012 dan dikurniakan dua orang anak. (rtky/m)


Isu Peluk Islam : Marsha Mohon Privasinya Dihormati, Diberi Ruang

Penyanyi dan pelakon kelahiran Sabah, Marsha enggan mengulas lanjut isu penyebaran berita yang mendakwa dia telah memeluk agama Islam.

Marsha atau nama sebenarnya Marsha Milan Londoh, 30, berkata, dia memerlukan sedikit ruang dan memohon agar hak privasinya sebagai individu dihormati.

“Saya minta maaf, saya tidak dapat berkongsi sepenuhnya kepada semua. Apa pilihan hidup saya, siapa diri saya selepas ini dan siapa yang akan gembirakan saya, itu adalah hak saya”

“Bagi saya, setiap orang punyai privasi hidup masing-masing, malah saya juga perlu menghormati setiap hati dan perasaan sebelum membuat sebarang kenyataan”

“Tetapi sudah tentu setiap doa daripada peminat dan orang di sekeliling sangat membantu. Saya sangat menghargai kebaikan orang yang sentiasa berdoa buat diri saya,” ujarnya seperti yang dilaporkan Kosmo!.

Pelakon drama bersiri Keluarga Pontimau itu menjelaskan dia enggan berkongsi lebih lanjut mengenai situasinya kerana mempercayai tiada siapa yang dapat memahami keadaannya buat masa ini. (rtky/fr)


Black Hanifah Idam Dapat Anak Perempuan, Isteri Mengidam Satay Ikan

Penyanyi Black yang baru sahaja mendapat khabar berita gembira bahawa isterinya telah mengandung berkata dia berhasrat untuk mendapat anak perempuan pula kali ini. Sebelum ini Black telah pun dikurniakan anak sulungnya yang pertama, Khaleef Dayyan yang kini telah pun berumur 10 bulan.

“Keterujaan tetap ada kerana untuk kali ini saya lebih bersedia dan serba sedikit mempunyai pengalaman. Kalau boleh untuk anak yang kedua ini saya mahukan perempuan. Biar sepasang,” katanya yang ditemui di sidang media Mentor Milenia, petang kelmarin.

Untuk anak yang kedua ini Black menjelaskan isterinya hanya mengalami keletihan sedikit berbanding ketika mengandungkan anak yang pertama. Isterinya juga hanya mengidam satay ikan.

“Isteri saya hanya mengalami keletihan sedikit kerana anak yang pertama masih menyusu badan. Dia hanya mengidam makan sate ikan. Kita sebagai suami hanya layankan sahaja selagi yang termampu untuk diberikan,” ujarnya.

Sementara itu, bagi sesiapa yang ingin menyertai sesi ujibakat ‘Mentor Milenia’ di bawah Mentor penyanyi Black bolehlah menghadiri ujibakat Mentor Milenia pada 26 Disember ini bertempat di Studio Sri Pentas 2, Plaza Alam Sentral, Shah Alam. (rtky/h)


Majlis Perkahwinan: Akim Ahmad Cuba Elak Pembaziran

Setelah mengumumkan akan mengadakan majlis perkahwinan pada Februari depan, penyanyi Akim Ahmad memberitahu bahawa dia tidak mahu terlalu bermewah dalam soal perbelanjaan majlis perkahwinannya bagi mengelakkan pembaziran berlaku.

“Perkahwinan saya kalau boleh saya tidak mahu untuk terlalu nampak gah atau terlalu biasa. Cukuplah ia sederhana untuk diadakan serta mengikut kemampuan yang ada. Kalau boleh saya mahu mengelakkan berlakunya pembaziran”

“Saya masih sama juga, tidak ada apa yang berubah, cuma persiapan untuk hidup berkeluarga dan selepas ini saya akan menjalankan tanggungjawab saya sebagai imam untuk isteri serta anak-anak. Sekarang ini banyak saya berfikir mengenai masa depan, kalau boleh nak fokus cari duit,” ujarnya.

Umum mengetahui tunangnya, Stacy mempunyai anak angkat yang bernama Bella Valentina berusia 3 tahun. Gelaran ‘bapa ekspress’ yang diberikan kepada Akim nyata tidak menggusarkan jejaka ini malah dia berasa gembira kerana telah menganggap Bella itu seperti anaknya sendiri.

“Saya sangat gembira kerana sudah anggap Bella seperti anak saya sendiri, malah kami sendiri pun rapat sebab sudah kenal dia dari kecil lagi. Saya tidak rasa kekok atau janggal tetapi berasa teruja untuk hidup bersama Bella dan Stacy,” ujarnya yang memberitahu Bella juga memanggilnya dengan gelaran Daddy.

Dalam pada itu, bagi sesiapa yang mempunyai bakat dalam bidang seni suara adalah digalakkan untuk menghadiri ujibakat ‘Mentor Milenia’ yang membariskan Black, Azlan, Hazama dan Akim sendiri sebagai barisan Mentor.

Program Mentor Milenia kali ini tidak sama dengan program Mentor yang diadakan sebelum ini kerana ianya fokus kepada golongan muda dalam lingkungan umur dari 17 hingga 21 tahun. Bagi para peserta yang berminat untuk menjadi protege kepada Akim bolehlah menghadiri ke sesi ujibakat yang akan diadakan pada 20 Disember bertempat di Studio Sri Pentas 2, Plaza Alam Sentral Shah Alam. (rtky/h)


Siti Nurhaliza Maafkan Pengkritik

Baru-baru ini, berita keguguran kandungan Siti Nurhaliza memang hangat diperkatakan sehingga ada yang sanggup mengeluarkan kenyataan pedih di laman sosial. Bagaimanapun, Siti memaafkan wanita yang sebelum ini pernah menyatakan bahawa dia keguguran adalah kerana melakukan sesuatu yang haram – iaitu menyanyi.

“Subhanallah…Kak, semua orang ada khilafnya dan Siti juga tidak terkecuali. Sama-sama kita saling memaafkan dan melihat kekurangan diri…Alhamdulillah,” jawab Siti kepada wanita terbabit dan dalam masa yang sama menggambarkan keperibadian Siti yang tidak mudah melatah dan menilai seseorang umpama Tuhan.

Menurut Siti, kini dia masih dalam proses berpantang sebelum kembali meneruskan kerjayanya dan sudah mula berkongsikan gambar sedang bertungku di Instagram. Apa pun, semoga Siti tabah dalam menghadapi dugaan yang mendatang. (rtky/s)


Fouziah Gous Namakan Anak Sulung Muhammad Zeeshan

Tahniah kepada Fouziah Gous dan juga suami kerana baru-baru ini telah menimang cahaya mata sulung mereka. Melalui perkongsian mereka di laman Instagram semalam, Fouziah memberitahu bahawa nama anaknya ialah Muhammad Zeeshan yang bermaksud – kekuatan dan yang terhebat.

“Assalamualaikum semua. Alhamdulillah baru selesai bertahnik untuk @zhafoujr. Ingin saya kenalkan baby lelaki saya, Muhammad Zeeshan Bin Md Zhafran. Dilahirkan pada 26 November 2015, jam 11.37 pagi di DEMC Specialist Hospital. Zeeshan yang bermaksud Kekuatan / yang Terhebat – nama pilihan kami,” jelas Fouzish di Instagram.

Selain itu, pelakon dan pengacara ini juga turut mengucapkan terima kasih kepada peminat dan juga orang ramai yang tidak henti-henti mendoakan kebaikan buat mereka sekeluagra.

Peminat juga dilihat berkongsi kegembiraan apabila Fouziah mula berkongsi gambar anak mereka yang comel itu. Semoga keluarga Fouziah akan terus dilimpahi bahagia dan juga sentiasa dipermudahkan dalam segala urusan. (rtky/s)


Mengapa Orang Ramai Sanggup Beratur Panjang Demi Festival Nombor 1 Malaysia Ini?

Bakal berlangsung pada Sabtu dan Ahad ini (5 & 6 Disember) di Amanjaya Convention Centre & Casuarina Hotel, Meru, Ipoh, festival fesyen yang bermula seawal 8 pagi hingga ke tengah malam ini pastinya satu ganjaran yang berbaloi selain penuh dengan pelbagai pilihan.

Jika sebelum ini susah mahu dapatkan tudung berjenama kerana jauh dari ibu kota, festival yang diadakan oleh Mood Republik ini membawakan anda 90 jenama paling digilai di dalam Malaysia. Hanya di festival ini sahaja anda boleh lihat orang ramai berlari mendapatkan barangan pilihan mereka, sebaik pintu gerbang dibuka. Serius!

Festival ini bukan sahaja membawakan busana wanita seperti Zawara, Cala Qisya, Sugarscarf, Radiusite, Naelofar malah banyak lagi pilihan dengan tawaran harga menarik menanti anda. Jadinya nanti, jalan sikit kena berhenti sebab memang banyak sungguh pilihan.

Bagi yang bawa suami atau kekasih hati, risau juga nanti mereka rambang mata melihat pelbagai pilihan pakaian kasual dan jubah lelaki yang ada. Selain itu, kasut, aksesori, kosmetik, makanan dan pakaian kanak kanak pun ada di sini. Cuba bayangkan penjimatan yang anda dan keluarga dapat lakukan dengan tawaran harga yang menarik di sini.

Malah, festival fesyen mana lagi yang sediakan 10,000 goodie bags eksklusif percuma untuk mereka yang hadir. Lebih menarik lagi, kami difahamkan, Neelofa, Emma Maembong, Yatt Hamzah dan juga Didie Alias juga akan turut hadir bagi mewakili jenama busana masing-masing.

Pengunjung bukan sahaja membeli tetapi juga boleh berinfak hasil berbelanja, dan usahawan akan disalurkan ke dalam tabung #moodrepublikcharity. Lebih 5,000 anak syurga telah menerima sumbangan lebih 1 juta pengunjung setia Mood Republik.

Jadi tunggu apa lagi, jom serbu Amanjaya Convention Centre pada Sabtu dan Ahad ini. Bawa keluarga ramai-ramai. Orang Pulau Pinang pun boleh serbu sekali sebab memang dekat sangat ke Amanjaya, bukan?

Macam sudah terdengar keluhan mengapa tidak dibuat di Lembang Klang. Jangan risau kerana Mood Republik akan berada di PWTC pada 18 dan 20 Disember ini. Satu saja pesan kami, datang awal dan bersedialah di hadapan pintu gerbang – kerana anda pastinya tahu apa yang menanti anda di sebalik pintu. Jom serbu festival fesyen Mood Repulik!


Normah Damanhuri: Saya Buka Tudung Pun Kerana Mahu Cari Rezeki

Kenyataan pelakon yang membuka tudung kerana kerja bukan satu kenyataan popular di kalangan peminat dan pastinya ia bakal mengundang kritikan ramai yang kurang senang dengan mereka yang sesuka hati membuka dan menutup aurat mengikut keperluan.

Menyedari perkara ini, Normah Damanhuri mengakui beliau seorang manusia yang masih memperbaiki diri menjadi seorang Muslimah yang lebih baik dan tindakan beliau membuka tudung hanyalah semata mata menuntut kehendak kerja dan mencari rezeki.

“Sebenarnya saya sudah mula bertudung selepas pulang dari umrah pada tahun 2011. Tetapi saya mencari rezeki dan kalau diperlukan tidak bertudung, saya tidak boleh tolak”

“Mungkin ada yang kurang senang dengan kenyataan ini. Tetapi saya akan cuba memperbaiki diri menjadi seorang Muslimah yang lebih baik,” jelasnya kepada mStar Online.

Terbaru, pelakon berusia 61 tahun ini dilihat tidak mengenakan tudung dan ada masanya hanya memakai selendang di kepala ketika menjayakan drama Tuan Anas Mikael yang popular di saluran Astro Ria. (rtky/m)


Diskaun Sehingga 70% Barangan Sukan Berjenama Berakhir 6 Disember Ini

Jualan Off Season Sport Planet yang diadakan di Perda City Mall, Bukit Mertajam, Pulau Pinang bakal berakhir lagi tiga hari (6 Disember) dan jika anda masih belum sempat menyerbu kompleks berkenaan, ini berita baik untuk anda.

Oleh kerana sambutan yang sangat hangat sebelum ini, Sport Planet juga menawarkan diskaun tambahan bagi memberi peluang kepada anda untuk berjimat, sekaligus permulaan yang sangat baik untuk tahun baru. Inilah peluang terakhir anda untuk mendapatkan pelbagai barangan berjenama. Jualan dibuka bermula 10 pagi sehingga 10 malam.

Abang abang yang main badminton, ayuh serbu dan dapatkan barangan Yonex. Jangan lepaskan peluang kali ini. Dengan keluasan 30,000 kaki persegi, pastikan anda membawa ahli keluarga dan juga saudara mara yang lain kerana pastinya tidak cukup tangan.

Selain itu, kaum wanita juga boleh mendapatkan pelbagai barangan sukan khusus untuk mereka. Tips dari kami, datang awal dan dapatkan barangan dengan pelbagai pilihan saiz untuk anda.

Bukan sahaja kasut futsal, malah pelbagai lagi kelengkapan dan aksesori sukan turut ada dijual di sini. Seluar, raket badminton, pakaian dalam wanita berjenama turut boleh didapatkan di Sport Planet di pusat membeli belah Perda City Mall, Bukit Mertajam, Pulau Pinang. Jom serbu beramai-ramai.


Amar Baharin Tak Muak Dengan Amyra Rosli

Seringkali melihat wajah pasangan ini, memang tidak dinafikan ramai di antara peminat mereka mengharapkan agar Amar Baharin dan juga Amyra Rosli bakal menjadi pasangan yang sah satu hari nanti. Namun ada juga yang muak apabila mereka kerap digandingkan bersama di dalam drama.

“Bagi saya semua orang ada pandangan masing-masing. Ada orang suka, ada orang tak suka dengan gandingan yang mereka tonton di TV. Kita tak boleh buat semua orang suka dengan kita. Itu hakikat yang perlu kita semua terima”

“Sebenarnya ramai yang suka dengan kami. Kami ambil perkara positif berkenaan sebagai pegangan dalam lakonan. Permintaan dari stesen TV bukanlah semudah yang disangka. Faktor rating perlu dititik beratkan kerana semuanya berbalik kepada aspek perniagaan”

“Bila ada rating yang baik, dapat sambutan yang hebat dari penonton, barulah sesuatu drama dianggap berjaya. Kami melakukan semuanya untuk peminat. Selagi gandingan saya mendapat sambutan, saya tidak ada masalah untuk berpasangan dengan Amyra walaupun untuk lagi 10 drama,” jelasnya kepada portal Tonton Extra.


Azwan Ali Mengamuk Peminat Lagakan Dengan Aznil Nawawi

Selepas isu salah pengertian mengenai perkataan KimK oleh Fazura semalam, rupanya dalam masa yang sama, Azwan Ali juga dilihat mengamuk di Instagram – hanya kerana ada peminat mempertikaikan pelekat (sticker) rendang yang digunakan olehnya yang diberikan oleh Aznil Nawawi.

Sebelum ini, semuanya okay belaka. Aznil sendiri pernah memuji kesedapan rendang Azwan dan sebagai tanda sokongan terhadap sahabatnya itu, Aznil telah menghadiahkan pelekat kepada Azwan Ali. Bagi kami, ia bagus untuk branding dan juga promosi.

Bagaimanapun, mungkin ada individu tidak senang dengan persahabatan mereka sehinggalah ada komen yang mengatakan bahawa – Azwan Ali tidak mampu beli sticker rendang dan hanya perkara tersebut, Azwan Ali mengamuk sambil merakam video di Instagram.

“Aku tak mintak pun, tapi kau yang sibuk nak bagi sticker ni! Haa, datang peminat fanatik hanjing kau, hina aku, sticker rendang pun tak mampu nak beli! Haa, nah, ni!” kata Azwan sambil menolak masuk pelekat tersebut ke dalam tong sampah.

Hanya kerana mulut peminat perkara ini berlaku, sedangkan Azwan sendiri pernah memuji Aznil yang ikhlas membeli rendang daripadanya. Apa pun, moga apa yang berlaku akan berakhir dengan aman. Boleh tahan juga drama menjelang hujung tahun ini ya. (rtky/s)


Sharifah Haslinda Tarik Balik Permohonan Cerai

Pelakon Sharifah Haslinda hari ini telah menarik balik permohonan cerai yang difailkan terhadap suaminya Timbalan Menteri Luar, Datuk Seri Reezal Merican Naina Merican.

Notis penarikan balik itu difailkan melalui peguamnya Ummi Kartini Abd Latif di Mahkamah Rendah Syariah Hulu Langat. Pada prosiding sebutan kes itu, Sharifah Haslinda dan Reezal Marican tidak hadir ke mahkamah, memetik laporan Sinar Harian Online.

Ummi Kartini memaklumkan, anak guamnya berhasrat untuk menarik balik permohonan cerai itu kerana sedang meneruskan perbincangan lanjut dengan defendan (suami).

Hakim Syarie Abdul Fattah Kamarudin kemudiannya meluluskan permohonan palintif mengikut Seksyen 96 Akta Tatacara Mal 2003 dengan kebebasan untuk memfailkan semula namun atas alasan dan fakta yang berbeza.

Sharifah Haslinda atau nama sebenarnya Sharifah Norazleenda Syed Abu Bakar, 43, memfailkan permohonan untuk bercerai secara baik mengikut Seksyen 47 Enakmen Undang-undang Keluarga Islam Negeri Selangor 2003 pada 1 Oktober lalu.

Pelakon yang lebih mesra dengan panggilan Lynn mendirikan rumah tangga dengan ahli Parlimen Kepala Batas itu pada tahun 2005 sebagai isteri kedua dan dikurniakan empat cahaya mata. (rtky/s)


Fazura Malukan Peminat Kerana Salah Faham Di Laman Instagram

Hanya kerana salah sangka terhadap salah satu komen yang ditinggalkan di laman Instagramnya, Fazura telah memuatnaik semula gambar komen tersebut dan diakhiri dengan hashtag #SayaBenciHipokrit.

Bagaimanapun, khalayak di laman sosial menyatakan bahawa apa yang dimaksudkan oleh wanita berkenaan adalah Kim Kardashian dan bukannya… – well, kami rasa anda boleh agak sendiri apa ayat tersebut. Selain itu, ramai juga yang pelik dengan keengganan Fazura memohon maaf di atas kesilapannya itu.

Bagaimanapun kami lihat gambar tersebut telah dipadam oleh Fazura mungkin bagi mengelakkan perbalahan yang lebih teruk dan semestinya membuang masa. Dia kemudiannya memuatnaik gambar terbaru dengan merujuk kembali terhadap apa yang terjadi.

Menurut Fazura, selama ini dia sudah cukup bersabar dengan tohmahan orang ramai dan dalam masa yang sama dia sebagai manusia tidak dapat lari daripada perasaan marah. Bagaimanapun, Fazura menasihati peminatnya agar menggunakan perkataan yang membuatkan orang ramai kurang senang. (rtky/s)


Dedah Kisah Cinta, Hafiz Hamidun Nafi Mahukan Publisiti

Jika sebelum ini nama Hafiz Hamidun pernah dikaitkan dengan nama selebriti wanita, kali ini diasudah pun merancang untuk menikahi gadis pilihan hatinya yang berusia 25 tahun pada tahun hadapan.

“Perkenalan kami bermula sejak Hari Raya Aidiladha tahun ini dan hubungan kami masih lagi dalam proses mengenali hati budi. Dia bukan artis tapi seorang selebriti kelahiran Kuala Lumpur. InsyaAllah, kami ada perancangan untuk berkahwin namun untuk fasa seterusnya, saya akan bertemu dengan keluarganya terlebih dahulu”

“Kami merancang berkahwin pada 2016 tapi bulan berapa belum tahu lagi. Kalau boleh saya mahu majlis berlangsung sebelum bulan puasa kerana umur saya pun dah 33 tahun, jadi kalau boleh saya mahu raya tahun ini saya sudah ada isteri,” jelasnya kepada portal Tonton Extra.

Bagaimanapun, Hafiz menafikan tuduhan mengatakan niatnya untuk mendirikan rumah tangga adalah untuk mendapatkan perhatian orang ramai dan publisiti, lebih-lebih lagi dia sering berkongsi kisa peribadinya sebelum ini.

“Saya tak boleh nak elak apa orang nak cakap kepada saya. Sudah tentu setiap masa saya memang akan mencari. Sebelum ini, saya cuba untuk berkawan dengan orang itu dan orang ini, tapi bila tidak jadi, itu perkara biasa”

“Tapi sekarang bukan masa untuk saya hanya berkawan sahaja sebab saya memang nak akhiri perhubungan saya dengan perkahwinan,” jelasnya. Apa pun, semoga segala perancangan dan urusan ke arah fasa seterusnya pasangan ini nanti akan dipermudahkan. (rtky/s)


Instagram Digodam, Ayda Jebat Nyatakan Rasa Terkilan Dan Sedih

Melihatkan perkara yang terjadi pada Ayda Jebat ini, ada eloknya jika barisan selebriti lain lebih berjaga-jaga dengan laman sosial mereka. Bagi pelakon dan penyanyi ini, akaun Instagramnya yang digodam membuatkan dirinya sedih dan terkilan.

“Saya rasa sangat sedih kerana akaun Instagram saya digodam. Rasa macam nak nangis. Saya memang aktif menggunakan Instagram sebagai medium untuk berhubung dengan peminat-peminat saya”

“Saya juga selalu berbalas-balas komen di laman Instagram dan mengemaskini aktiviti harian saya bersama peminat. Apabila perkara ini terjadi, saya rasa sangat terkilan,” jelas Ayda kepada portal Murai.

Menggunakan laman sosial tersebut untuk berkomunikasi bersama peminatnya, Ayda juga mengingatkan agar tidak terpedaya dengan tawaran iPhone 6S percuma yang dipaparkan di laman Instagram miliknya itu kerana perkara tersebut adalah helah daripada pihak penggodam.

Sebelum ini, Sharnaaz juga turut menjadi mangsa penggodam selain turut mengakui melalui Melodi bahawa password yang digunakan adalah lemah dan mudah untuk diteka. Pesanan untuk anda juga, buatlah password yang payah-payah sikit. (rtky/s)


Zul Ariffin Dan Ibu Sambut Birthday Gayatri

Mungkin ini namanya percintaan orang yang sudah dewasa. Mungkin. Melalui perkongsian di Beautifulnara, bekas kekasih Zul Ariffin, Gayatri Su-Lin Pillai telah memuatnaik gambar sambutan hari lahir di Instagram bukan saja bersama Zul, malah ibu Zul sekali.

Melalui perkongsian tersebut, masih ramai peminat Zul mahukan pelakon lelaki tersebut kembali bersama Gayatri. Malah jika diikutkan, hubungan di antara keluarga Zul dan juga Gayatri masih baik.

Sebelum ini Gayatri pernah menjelaskan bahawa dia sendiri mengambil keputusan untuk menyimpan apa yang berlaku hanya di antara mereka selain menyatakan bahawa kejayaan Zul bergelar pelakon terkenal bukanlah di atas kredibiliti Zul sendiri.

Semoga hubungan sebagai sahabat baik di antara pasangan ini akan sentiasa berkekalan sekali gus menjadi contoh kepada selebriti lain yang bercinta bagai nak rak, kemudian bila putus cinta, susah benar mahu move on. (rtky/s)


Dato' K Redha Ketentuan Illahi, Percaya Siti Nurhaliza Tabah Hadapi Dugaan

“Apa sekalipun yang berlaku, saya tetap menyayangi Siti sampai ke jannah (syurga), saya cintakan dia sehingga ke hujung nyawa saya,” begitulah luahan hati Dato’ K kepada Siti Nurhaliza berikutan dugaan keguguran yang dialami isterinya itu.

Jelas Dato’ K atau nama sebenarnya Khalid Mohamad Jiwa kepada Utusan Online, mereka redha dengan ujian berkenaan dan turut menyatakan bahawa mereka masih boleh berusaha lagi selain percaya isterinya tabah menghadapi dugaan tersebut.

Menurut portal berita tersebut, Siti Nurhaliza disahkan hamil pada 13 November lalu (ketika itu kandungan sudah memasuki usia bulan kedua) namun pada 26 November lalu, penyanyi berkenaan telah disahkan keguguran setelah membuat pemeriksaan di sebuah pusat rawatan swasta di ibu kota.

Selain itu, Utusan Online juga difahamkan (daripada sumber terdekat) bahawa kehamilan Siti kali ini ‘menjadi’ atas faktor semula jadi, bukan berdasarkan teknologi perubatan sebagaimana yang disangkakan oleh sesetengah pihak luar.

Kini, Siti sedang menjalani rawatan berpantang di rumah dan akan menjalani kegiatan seni seperti biasa selepas habis pantang. Apa-apa pun, semoga semuanya berjalan lancar dan dipermudahkan segala urusan buat penyanyi kesayangan ramai ini. (rtky/s)


Seniwati Mariani Meninggal Dunia

Takziah kami ucapkan kepada keluarga Melissa Saila kerana telah kehilangan ibu tersayang, Mariani atau Mariam Ismail pada pukul 7.32 petang tadi. Perkara itu disahkan sendiri oleh Melissa dan dikongsikan oleh Astro Awani.

UPDATE-1: Melissa yang ditemui di rumah kakaknya di Sentul di sini memberitahu, ibunya menjalani diagnosis selama setahun akibat kanser usus.

Melalui perkongsian tersebut, ramai yang menyatakan rasa sedih dan juga mula mengucapkan takziah kepada keluarga arwah. Kepada yang ingin menziarahi arwah, jenazah kini berada di 12A, Lorong Sentul Jaya 3, Taman Kosmo Jaya, Sentul

Maklumat terkini berkenaan urusan pengkebumian akan diberitahu dari masa ke semasa.


Peminat Mahu Gambar Yus Jambu Dedah Aurat Di Laman Sosial Dipadam

Jenazah pelawak Yussry Edoo atau lebih dikenali sebagai Yus Jambu sudah pun selamat dikebumikan petang semalam, bagaimanapun kini peminat mahu gambar arwah yang mendedahkan aurat di laman sosial dipadam.

Perkara itu telah diutarakan oleh peminatnya malah pelbagai komen ditinggalkan di laman Instagram Yus, di mana-mana rata-rata daripada mereka mahu gambar Yus berseluar pendek dipadam demi tidak mahu terus mengaibkan arwah.

Ada juga yang meminta seberapa ramai mungkin peminat melaporkan gambar tersebut kepada Instagram, supaya laman sosial tersebut akan mengambil tindakan menurunkan gambar tersebut. Yus Jambu yang berusia 39 tahun, meninggal dunia di Hospital Selayang, dipercayai akibat serangan jantung. (rtky/s)


Sekitar Majlis Minum Teh Rai Perkahwinan Keith Foo Dan Isteri

Aktor yang menjadi pujaan ramai, Keith Foo dan pasangannya Kim Raymond yang juga merupakan pengurusnya selamat meraikan ikatan perkahwinan mereka dalam majlis minum teh bersama keluarga semalam.

Keith dan Kim sebenarnya sudah berkahwin sejak tahun lalu lagi. Ianya diakui sendiri oleh Kim ketika hadir di set penggambaran yang menemani Keith untuk sesi penggambaran muka depan Majalah EH! isu bulan September lalu.

“Ya, kami dah kahwin. Tetapi tiada majlis. Kami hanya daftarkan perkahwinan saja. Semuanya dilakukan tahun lalu,” jelasnya kepada majalah tersebut. Selain itu, pasangan ini juga berkongsi perancangan mereka yang mahu mengadakan majlis resepsi pada hujung tahun ini di kampung halaman Keith di Gemas, Negeri Sembilan.

Semoga ikatan perkahwinan pasangan ini akan terus berkekalan dan dikurniakan cahaya mata yang comel-comel nanti. Kami kongsikan beberapa gambar pasangan ini ketika majlis keraian mereka berlangsung semalam. Enjoice!


“Siti Nurhaliza Keguguran Kerana Muzik Itu Haram”

Pagi tadi, Dato’ Siti Nurhaliza telah pun berkongsikan berita sedih mengenai dia keguguran setelah hamil dua bulan. Bagaimanapun, tidak tercapai akal kami bahawa ada individu yang sanggup menyifatkan kejadian tersebut terjadi kerana muzik itu haram.

Bagaimanapun perkara itu membuatkan beberapa pengguna laman sosial yang lain kurang senang dengan kenyataan di akaun Twitter terbabit yang dilihat menghukum dan menilai persis Tuhan. Terpulanglah mahu jadi apa. Laman sosial ini wujudnya memang untuk tunjukkan kebaikan diri masing-masing agaknya.

Sehingga artikel ini ditulis, belum ada kenyataan balas daripada Siti Nurhaliza ini lagi mengenai perkara berkenaan. Rata-rata peminat penyanyi tersohor ini meluahkan rasa simpati di laman Instagram beliau selain diiringi kata-kata semangat.

Menurut Siti, kini dia masih dalam proses berpantang sebelum kembali meneruskan kerjayanya. Apa pun, semoga Siti tabah dalam menghadapi dugaan yang mendatang. (rtky/s)


Dato' Siti Nurhaliza Akui Kandungan Gugur, Mohon Peminat Doakan Yang Terbaik

Melalui perkongsian di laman Instagram, Dato’ Siti Nurhaliza telah membuka cerita sebenar mengenai kehamilannya. Menurut Siti, kandungannya itu hanya sempat bersamanya untuk dua (2) bulan sahaja sebelum mengalami keguguran.

“Bismillahirahmannirohhim … Tanggal 1hb Dec… Rasanya sudah sampai waktu & ketika yg sesuai utk Ct kongsikan dengan peminat & followers tersayang. Mula mula Ct ingin sangat berkongsi cerita indah namun Ct percaya semua dugaan ada hikmah dariNYA..Ini semua meningkatkan lagi keimanan Ct kepada PENCIPTA Ct”

“Memang tak mahu menafikan berita kehamilan kerana ia Anugerah terindah yg lama Ct nantikan dan sudah pastinya peminat yg mendoakan juga..Nak mengiyakan pun takut, kerana Anugerah ini terlalu baru dan ‘FRAGILE’ untuk di hebahkan.Hanya memohon masa yang sesuai”

“Ternyata, Allah SWT pinjamkan Anugerah ini utk seketika..sempat 2 bulan Ct kandungkan dan Ct keguguran..Ct Redha dan jauh di sudut hati amat bersyukur kerana Allah SWT beri Ct jawapan diatas doa Ct.. inshaAllah semoga ia permulaan untuk Anugerah yang seterusnya,” memetik luahan hati penyanyi ini di Instagram.

Perkongsian tersebut membuatkan ramai peminat Siti berdoa agar penyanyi kesayangan mereka kuat menghadapi dugaan. Semoga Dato’ Siti Nurhaliza tabah mengharungi dugaan ini kerana sesuatu yang terjadi, pasti ada hikmahnya. (rtky/s)


Gambar Percutian Awal Ashaari, Keluarga Ke Jepun

Baru sahaja menjejakkan kaki di Jepun, Awal Ashaari dan juga Scha al-Yahya dilihat sudah mula berkongsi kegembiraan perjalanan mereka bersama syarikat minuman kesihatan melalui muatnaik beberapa gambar di Instagram.

Selain itu, Lara Alana juga turut sama serta dalam pengembaraan mereka kali ini. Apa yang menarik, di ruangan komen, peminat masih tidak henti-henti berbalah mengenai warna rambut Awal. Gigihlah masing-masing pun.

Selain itu, tindakan Awal dan Scha mengupah pembantu untuk menguruskan Lara juga turut menjadi bahan perbalahan. Entah apa masalahnya, kami pun tidak tahu. Apa pun, kami kongsikan kepada anda beberapa keping gambar sepanjang perjalana mereka bercuti di sana. Gambar Lara pakai kimono, memang comel betullah. Enjoice! (rtky/s)